Silovit rast američkog BDP-a – Biznis.ba\nSilovit rast američkog BDP-a\nobjavljeno 29. apr 2021. u 23:51 30. apr 2021.\nBruto domaći proizvod SAD-a zabilježio je u prva tri mjeseca 2021. godine snažan rast na godišnjem nivou od 6,4 odsto, prema preliminarnim podacima vlade.\nU vladi i ekonomskim krugovima očekuju da će rezultati za tekući kvartal biti još bolji. Pojedini analitičari procjenjuju da bi rast u periodu april-jun mogao da dostigne 10 odsto ili više međugodišnje, podstaknut povećanjem broja ljudi koji putuju, kupuju, jedu u restoranima, odnosno nastavljaju sa potrošačkim navikama kao prije korone.\nZa cijelu 2021. godinu predviđaju ekonomsku ekspanziju od blizu 7 procenata, što bi bio najbrži rast u jednoj kalendarskoj godini od 1984.\nEkonomski napredak postaje sve očitiji posljednjih nedjelja. U martu su američki poslodavci otvorili 916.000 radnih mjesta, najviše od avgusta 2020. Istovremeno, porastao je promet u trgovini na malo, povećana je aktivnost proizvodnog sektora, a povjerenje potrošača je dostiglo najvišu kotu od početka pandemije.\nBrzina ekonomskog oporavka SAD-a je utoliko važnija ako se u obzir uzme obim štete koju je nanela pandemija, počev od marta prošle godine.\nUsljed zatvaranja preduzeća i mjera ograničenja kretanja, američka privreda je u periodu april-jun 2020. zabeležila rekordan pad od 31 odsto na godišnjem nivou, nakon čega je narednih mjeseci krenula uzlaznom putanjom.\nTo je prva od tri procjene rasta za posljednji lanjski kvartal, a vlada će u narednih nekoliko nedjelja dva puta revidirati tu cifru, prenosi AP.


Ojačati veze i intenzivirati saradnju s ciljem poboljšanja položaja Bošnjaka u Sandžaku - IndeksOnline.rs\nNaslovna REGION Bosna i Hercegovina Ojačati veze i intenzivirati saradnju s ciljem poboljšanja položaja Bošnjaka u Sandžaku\nNOVI PAZAR – Predsednica Bošnjačkog nacionalnog veća dr. Jasmina Curić posetila je SDA Bosne i Hercegovine i tom prilikom se susrela sa predsednikom Bakirom Izetbegović.\nPredsednica Veća je ovom prilikom informisala predsednika Izetbegovića o trenutnoj situaciji u Sandžaku izazvanoj pandemijom koronavirusa, te izrazila zahvalnost na podršci koju su Bosna i Hercegovina i Stranka demokratske akcije BiH pružili narodu Sandžaka.\nTema razgovora bila je i položaj Bošnjaka u Srbiji te opravdanim zahtevima za ostvarivanjem prava koja su Bošnjacima zagarantovana Ustavom i zakonima Srbije.\nIzetbegović je izrazio podršku radu i delovanju Bošnjačkog nacionalnog veća.\nSagovornici su konstatovali da je u budućnosti potrebno ojačati veze i intenzivirati saradnju s ciljem poboljšanja položaja Bošnjaka u Sandžaku koji svoja prava trebaju ostvariti kroz delovanje Bošnjačkog nacionalnog veća.\nPredsednica Veća informisala je gospodina Izetbegovića o pozivu upućenom bošnjačkim političkim strankama u Sandžaku da se na osnovu ostvarenih izbornih rezultata udruže i formiraju zajednički bošnjački blok, obrazuju bošnjački poslanički klub u Skupštini Srbije i stabilne bošnjačke skupštinske većine u sandžačkim gradovima i opštinama.


Zakon o platama do kraja 2014. - Istinomer\nZakon o platama do kraja 2014.\nMinistarka državne uprave i lokalne samouprave o Zakonu o platama. (Beta, 11. 9. 2014. godine)\n17. 7. 2015.\nAkter: Kori Udovički\nSve izjave aktera (10)\n„Nastojaćemo da Zakon o platama donesemo do kraja godine.“\nMinistarka državne uprave i lokalne samouprave je u septembru prošle godine istakla da će vlast nastojati da do kraja 2014. donese Zakon o platama.\nBeta, 11. 9. 2014. godine\n“Ministarka je kazala da je sada najbitnije da „zacrtamo put kako da postignemo te fer plate u skladu sa onim što budžet može da izdrži, a to će biti jedan proces od više godina”.\nMeđutim, od fer plata, kako je to ministarka formulisala, za sada nema ništa, jer je tek prvi Nacrt zakona o platama završen u martu ove godine.\nNa pitanje Istinomera zašto Zakon o platama nije usvojen prošle godine, kada je i najavljen, iz Ministarstva državne uprave i lokalne samouprave kažu da je “u pitanju obiman posao i da je namera Ministarstva da posao uradi temeljno, detaljno i kvalitetno”.\n“U pitanju je posao koji podrazumeva komunikaciju sa oko 500.000 zaposlenih. Iako smo bili svesni da nas upravo to čeka, nismo očekivali da nas nasleđen, narušen sistem vrati po koji korak unazad. Vrlo nam je važno da uradimo dobru procenu svakog radnog mesta koliko vredi“, kažu iz Ministarstva državne uprave i lokalne samouprave i dodaju da ovaj Zakon ni na koji način nije povezan sa smanjenjem plata.\nKako je ulazak Zakona o platama u skupštinsku proceduru najavljen za septembar, a njegova puna primena se očekuje posle usvajanja budžeta za 2016. godinu, izjavu ministarke državne uprave i lokalne samouprave ocenjujemo kao neispunjeno obećanje.\nCilj donošenja novog zakona je, kako navode u Ministarstvu, da se na jedinstvenim principima urede primanja svih zaposlenih u državnim organima, jedinicama lokalne samouprave i autonomne pokrajine, javnim službama i javnim agencijama, kako bi se ispoštovao princip „jednaka osnovna plata za jednaku vrstu rada“. Zakon će, kako se ističe, uvažiti i specifičnosti pojednih resora i uslove pod kojima se u njima obavljaju poslovi. Nacrtom je predviđeno 60 platnih grupa, bez razreda, s obzirom na to da je, kako naglašava ministarka Udovički, stara verzija zakona sa 12 grupa i osam razreda bila neadekvatna.\nMinistarka je najavljivala i razgovore sa predstavnicima sindikata određene delatnosti kako bi ih upoznala sa ciljevima donošenja ovog zakona, međutim iz Unije sindikata prosvetnih radnika Srbije i Sindikata zaposlenih u zdravstvu i socijalnoj zaštiti Srbije kažu da nisu imali uvid u nacrt ovog zakona.\n„Iza nas je mnogo bezuspešnih pokušaja da makar zavirimo u ta važna pisanija, ali svi naši pokušaji ostadoše bezuspešni. Stalo nam je da u procesu učestvujemo na vreme, a ne kada sve bude završeno. Čak smo i u Sporazum uneli odredbu obaveza da budemo pozvani u radne grupe za sve zakone koji nas se tiču, ali šta je jedan sporazum na koji se država obavezala“, pitaju se u Uniji sindikata prosvetnih radnika Srbije.\nPredstavnici Sindikata zaposlenih u zdravstvu i socijalnoj zaštiti Srbije imali su tokom prošle godine sastanak sa ministarkom Udovički i tada se ovaj sindikat izjasnio protiv Zakona o platama, jer su, kako navode, “novim zakonom prava zaposlenih sve manja“.\n“Zahtevali smo da se Zakon o platama, ako mora da bude donet, odnosi na ceo javni sektor, kako bi svi zaposleni u tom sektoru bili dovedeni u isti položaj, što do sada nije bio slučaj“, kažu u Sindikatu zaposlenih u zdravstvu.\nIako iz ovog sindikata smatraju da Zakon o platama treba da se odnosi na ceo javni sektor, iz Ministarstva državne uprave i lokalne samouprave kažu da će se on odnositi samo na javnu upravu. To znači da ovim modelom neće biti obuhvaćena javna preduzeća.\nNacrt Zakona o platama uskoro će se naći na javnoj raspravi i tada će svi zainteresovani moći da imaju uvid u njega, kažu iz Ministarstva državne uprave i lokalne samouprave. Očekuje se da će zakonom biti obuhvaćeno 475.000 zaposlenih u javnoj upravi.\nMinistarstvo državne uprave i lokalne samouprave državna uprava javna uprava zakon o platama


„ДДОР Олимпијска стаза“ отвара сезону у Пожаревцу\nPožarevac je bio domaćin prve ovogodišnje „DDOR olimpijske staze“ koju je Olimpijski komitet Srbije organizovao u saradnji sa kompanijom DDOR osiguranje i uz podršku Grada Požarevca. Iako nije olimpijska godina, ovo takmičenje koje je imalo za cilj promociju olimpijskih vrednosti. Nakon trosatnog takmičenja, najuspešnijim takmičarima su uručene nagrade, a DDOR osiguranje je predalo donaciju u vidu sportskih rekvizita Osnovnoj školi Sveti Vladika Nikolaj iz Bradarca i Politehničkoj školi.\nIspred Grada Požarevca obratio se gradonačelnik Saša Pavlović koji je istakao da Požarevac već dugi niz godina ima izuzetnu saradnju sa Olimpijskim komitetom Srbije, koji je rezultirao i posetom predsednika Božidara Maljkovića u više navrata. Pavlović je još dodao da grad dosta ulaže u poboljšanje sportske infrastrukture, a jedna od stavki kojom se na tom polju ponosimo je i Atletski stadion koji ćemo uskoro završiti.\nVelimir Stjepanović se obratio prisutnima, zahvalio se na učestvovanju u „DDOR Olimpijskoj stazi“ i na podršci Olimpijskom timu Srbije koji se osetio do Tokija što je dovelo i do najboljeg uspeha naših sportista na Igrama do sada.\nMenadžer Kancelarije DDOR osiguranja u Požarevcu, gospodin Dragan Mikić, dodelio je nagrade najboljim ekipama koje su učestvovale u „DDOR Olimpijskoj stazi“ i zahvalio se svim učesnicima.\n“Vrednosti kompanije DDOR osiguranje su gotovo istovetne olimpijskim i zato je veliko je zadovoljstvo biti u prilici da se podele nagrade za fer plej, srčanost, izuzetno znanje i vrhunsku fizičku spremnost. Ponosan sam, kao predstavnik kompanije lidera u osiguranju i partnera Olimpijskog komiteta što je i Požarevac bio domaćin ovakvom događaju – istakao je gospodin Mikić.“\nUčesnici su se takmičili u znanju o Olimpijskim igrama na pet stanica – Stokholm 1912, Peking 2008, London 2012, Rio de Žaneiro 2016. i Tokio 2020.\nUčešćem, takmičari su bili u prilici da nauče više o istoriji Olimpijskih igara, uspesima naših Olimpijaca i da se kroz promociju fizičke aktivnosti uključe u sportske aktivnosti koje će ih možda jednog dana odvesti i na Olimpijske igre.


U ponedjeljak i utorak Fis kup “Jahorina 2019” | Palelive.com\nPočetna Jahorina U ponedjeljak i utorak Fis kup “Jahorina 2019”\nU ponedjeljak i utorak Fis kup “Jahorina 2019”\nFis kup “Jahorina 2019” biće održan u ponedjeljak i utorak, 28. i 29. januara, u disciplinama veleslalom i slalom, u muškoj i ženskoj konkurenciji, odlučeno je na današnjoj konstitutivnoj sjednici Organizacionog odbora ovog takmičenja.\n“Već 17. put održava se ova manifestacija i to govori da Fis kup ima kvalitet i tradiciju. Takmičenje će poslužiti i kao priprema za zimski Evropski olimpijski festival mladih /EJOF/, te biti odlična prilika da se Jahorina i Republika Srpska svijetu prikažu u najboljem svjetlu”, rekla je novinarima Davidovićeva.\nLučić je naveo da bi Fis kup “Jahorina 2019” trebalo da bude održan u ponedjeljak i utorak, 28. i 29. januara na stazi Prača sa početkom u 9.00 časova, u disciplinama veleslalom i slalom, u muškoj i ženskoj konkurenciji.\nOn je precizirao da će konferencija za novinare povodom međunarodnog ski-takmičenja biti održana u nedjelju 27. januara, u 17.00 časova u hotelu “Bistrica”, a nakon toga će biti održan i sastanak vođa ekipa.\nLučić je podsjetio da su utisci nakon svakog Fis kupa bili izuzetni, a kvalitet staza je, zahvaljujući Olimpijskom centru “Jahorina”, na zadovoljavajućem nivou.\nGradonačelnik Istočnog Sarajeva Nenad Vuković rekao je da će se grad sa Turističkom organizacijom uključiti u finansijsku podršku Fis kupa “Jahorina 2019”.\nČlan Organizacionog odbora Fis kupa “Jahorina 2019” Žana Novaković rekla je da je na sjednici odlučeno da su generalni pokrovitelji takmičenja Ministarstvo porodice, omladine i sporta Republike Srpske, grad Istočno Sarajevo i opština Pale.\nTehnička organizacija takmičenja povjerena je Olimpijskom centru “Jahorina” i Smučarskom klubu “Jahorina”.\nSjednici su prisustvovali i pomoćnik ministra za sport Srpske Dragan Jaćimović, direktor Turističke organizacije Istočno Sarajevo Igor Tošić, načelnik opštine Pale Boško Jugović, načelnik Policijske uprave Istočno Sarajevo Branimir Šehovac, predstavnici EJOF-a, predstavnici Olimpijskog centra “Jahorina”, te predstavnici ski-klubova “Jahorina” i “Pale”.\nPrethodni članakNa Han Pijesku ukinuta vanredna situacija\nNaredni članakŠehovac: Profesionalnom intervencijom spriječena tragedija u zgradi “M:tel”-a


Šarapova govorila o najtežem periodu u životu - 24.01.2021, Sputnik Srbija\nŠarapova govorila o najtežem periodu u životu\nOgroman šok za svetski sport bila je informacija da je Marija Šarapova, jedna od najboljih teniserki sveta, suspendovana na 15 meseci zbog dopinga. 24.01.2021, Sputnik Srbija\ntenis, marija šarapova\n© Sputnik / Alekseй Daničev / Uđi u foto-galerijuMarija Šarapova\nOgroman šok za svetski sport bila je informacija da je Marija Šarapova, jedna od najboljih teniserki sveta, suspendovana na 15 meseci zbog dopinga.\nPre skoro pet godina u njenom organizmu je pronađena supstanca „midronat“, koja se nalazila na listi zabranjenih.\nŠarapova je testirana 26. januara 2016. godine, najpre je suspendovana na dve godine, ali je kazna smanjena potom na 15 meseci.\nIpak, nikada nije uspela da se vrati na stari nivo igre.\n„Bilo mi je teško da shvatim da mi je na toliki period oduzet sport kojim sam se bavila od četvrte godine života“, navela je Šarapova.\nKako je istakla, celog života, svakog jutra, čak i na odmorima, budila se s mišlju da će se za koju nedelju takmičiti na nekom od turnira.\n„Buđenje u periodu suspenzije i prolazak kroz sve procedure, nemogućnost da treniram, da održavam svoje telo u optimalnoj kondiciji, u tom načinu razmišljanja... Bilo je interesantno sa jedne tačke, ali je teško izgubiti taj ritam. Čak i kada odmarate nedelju ili dve, neophodan je identičan period da biste se vratili u kolosek“.\nŠarapova je po povratku uspela da osvoji titulu u Tijanđinu, te da se plasira u četvrtfinale Rolan Garosa, pre nego što je morala na drugu operaciju ramena u karijeri.\n„Tada sam shvatila da sam blizu kraja... Nisam mislila da ću igrati posle 30. godine života, pokušavala sam da pronađem nešto da me pokrene. To je bio najteži deo, pokušaj pronalaska inspiracije“, istakla je Šarapova.\n► „Novače, hvala što nisi ćutao“


Vulin: Nisu svi Albanci teroristi, ali Ramuš Haradinaj jeste - Sputnjik Srbija\n18:45 15 Maj 2021\n09:38 09.04.2017 (osveženo 09:39 09.04.2017) Preuzmite kraći link\nMinistar rada Aleksandar Vulin pozdravio je stav američkog ambasadora u Prištini Grega Delavija, koji je ranije danas oštro osudio izjavu Dauta Haradinaja, brata lidera opozicione Alijanse za budućnost Kosova Ramuša Haradinaja, o etničkom čišćenju Kosova u slučaju da njegov brat bude izručen Srbiji.\n„Na dan kada slavimo Ustav Kosova, jedan političar preti etničkim čišćenjem. Tako opasnoj retorici nema mesta u Evropi“, napisao je Delavi na Tviteru.\nMinistar je izrazio nadu da će i ostatak međunarodne zajednice osuditi pretnje etničkim čišćenjem Srba na Kosovu i Metohiji.\nOn je poručio da nisu svi Albanci teroristi, ali da Ramuš Haradinaj i pripadnici OVK jesu.\n„Zato postoji i sud za zločine OVK. Šta je to nego etničko čišćenje kada se pred očima ravnodušnog sveta protera 250.000 Srba koji se nikada nisu vratili u svoje gradove i sela“, naveo je Vulin u izjavi za Tanjug.\nKako konstatuje ministar, ko jednom nekažnjeno sprovede etničko čišćenje, taj misli da može i da ga ponovi.\n„Kako su Albanci čuvali srpske svetinje videli smo u pogromu 17. marta 2004. kada su spaljeni najznačajniji spomenici Srpske pravoslavne crkve na KiM a proterano i ono malo Srba što je preostalo u većim gradovima“, naveo je Vulin.\nA kako albanski političari drže reč, kaže Vulin, vidimo po izbegavanju sprovođenja Briselskog sporazuma i izbegavanju da se formira ZSO.\n„Pozdravljam stav gospodina Delavija i nadam se da će i ostatak međunarodne zajednice osuditi pretnje etničkim čišćenjem Srba na KiM“, naveo je Vulin.\nInače je Daut Haradinaj, poslanik u kosovskoj skupštini, objavio na svom profilu na Fejsbuku da su Albanci čuvali i čuvaju srpske svetinje 500 godina.\nU odgovoru Vulinu, naveo je da su Albanci muslimani, pravoslavci i katolici, i da se međusobno vole, te da nikada nisu izvršili etničko čišćenje, niti će to učiniti.


RTCG - Radio Televizija Crne Gore - Nacionalni javni servis :: Hronika :: Aktuelna situacija je odgovornost svih aktera / print=true\n[ Obavila: M.M. ]\nVELJOVIĆ I ĆORAC 14. 02. 2020. 15:10 >> 15:12 2\nVELJOVIĆ I ĆORAC\nStopa kriminaliteta u Budvi je među najnižim u Crnoj Gori, istakao je načelnik Centra bezbjednosti Budva Darko Ćorac na sastanku sa direktorom Uprave policije Veselinom Veljovićem. Ćorac je istakao da to nije slučajnost, budući da se vode principima profesionalnog postupanja prema građanima.\nVeljović se danas sastao i sa predsjednikom Opštine Budva Markom Carevićem gdje su razgovarali o konkretnim pitanjima važnim za ovu zajednicu. Zaključeno je da se policija i lokalna zajednica zajednički moraju boriti protiv svih devijantnih pojava i da je ta saradnja u interesu svih građana.\nBudva Veselin Veljović


PRIJEPOLJE: Plasiranje laži nije novinarstvo\nDatum kreiranja: 26.08.2016 - 10:21:30\nSloboda medija u demokratskom društvu je prioritet broj jedan, ali konstantno plasiranje netačnih informacija, poluistina, pritisci i ucene postali su svakodnevica u jednom broju medija, gde su se posebno "oteli" kontroli pojedini portali, bili su jednistveni u oceni predsednik opštine Prijepolje Dragoljub Zindović i članovi Opštinskog veća.\nGRADSKO VEĆE: Usvojen predlog rebalansa budžeta\nDatum kreiranja: 23.08.2016 - 12:29:48\nNa šestoj sednici Gradskog veća usvojen je predlog prvog ovogodišnjeg rebalansa budžeta grada Užica.\nSKUPŠTINA GRADA: Rebalans i rad javnih preduzeća\nDatum kreiranja: 25.08.2016 - 10:21:31\nPored izveštaja o radu javnih preduzeća i ustanova, na sednici užičke Skupštine, naći će se i prvi rebalans budžeta u ovoj godini. Radi se o preraspodeli sredstava sa određenih pozicija, mada budžet ostaje isti, oko 2,5 milijardi dinara.\nObjavljen sastav nove Vlade, Vučić danas pred poslanicima\nDatum kreiranja: 08.08.2016 - 13:37:56\nDanas konstitutivna sednica\nNOVA VAROŠ: Branko Bjelić izabran za predsednika\nUsvojen završni budžet za prošlu godinu


Privremeno odgođena isplata Eksim banci – Portal Bar\nPrivremeno odgođena isplata…\n„Poslije teških pregovora na kineskom jeziku u naše sitne, a pekinške jutarnje sate, uspjeli smo da napravimo pomak uslijed novonastale složene situacije oko garancija. Privremeno smo odložili očekivanu isplatu“, saopštio je na Tviteru ministar finansija i socijalnog staranja Milojko Spajić.\nOd cjelokupnih potraživanja u vrijednosti od 58miliona dolara, Vlada će u ovom trenutku regulisaćeti januarsku ratu od 3.9miliona.\n„Kontinuirano tražimo dalja održiva rješenja, dok svaka trenutna olakšica znači puno imajući na umu složenost ekonomske situacije“, kazao je on.\nCrnogorska plovidba je za brodove „21. maj“ i „Kotor“ do sada platila 46 miliona dolara i ostalo je da vrate još 23 miliona sa kamatama.


Početna Proizvodi Kozmetika Njega lica MEDIPHARMA HYALURON DNEVNA BOGATA KREMA SPF15 50ML\nOPIS PROIZVODA: Hyaluron dnevna krema za lice Rich ZF 15 sa svojom bogatom teksturom je posebno prilagođena potrebama suhe do vrlo suhe kože. Zaštitni faktor 15 štiti protiv preranog starenja kože. Sadržani kompleks Duo-Hyaluron s hijaluronskom kiselinom farmaceutske kvalitete i Hijaluron-aktivni-koncentrat nadoknađuje gubitak endogene hijaluronske kiseline i stimulira njezinu prirodnu proizvodnju. Koža je iznutra popunjena, a\nOPIS PROIZVODA: Hyaluron dnevna krema za lice Rich ZF 15 sa svojom bogatom teksturom je posebno prilagođena potrebama suhe do vrlo suhe kože. Zaštitni faktor 15 štiti protiv preranog starenja kože. Sadržani kompleks Duo-Hyaluron s hijaluronskom kiselinom farmaceutske kvalitete i Hijaluron-aktivni-koncentrat nadoknađuje gubitak endogene hijaluronske kiseline i stimulira njezinu prirodnu proizvodnju. Koža je iznutra popunjena, a sitne bore su smanjene.


Otvorena nova zgrada PMF u Novom Sadu | Autonomija\nOtvorena nova zgrada PMF u Novom Sadu\nZajedno sa evropskim institucijama stvaraju se uslovi da se nauka i tehnološki razvoj unaprede\nPredsednik Pokrajinske vlade Bojan Pajtić, generalni direktor za proširenje Evropske unije Kristijan Danijelson i rektor Univerziteta u Novom Sadu Radovan Pejanović otvorili su danas i predali studentima na korišćenje nove prostorije na Prirodno-matematičkom fakultetu (PMF) u Novom Sadu.\nPajtić je na svečanosti otvaranja istakao da ovaj projekat, zahvaljujući EU danas doprinosi mnogo boljim uslovima za obrazovanje studenata na PMF-u. „Zahvaljujući investicijama u nauku, mi danas u Novom Sadu imamo preko 70 kompanija u kojima radi preko 2.000 inžinjera u IT sektoru, i imamo uslove da pridobijamo sredstva iz evropskih fondova. Imamo negde oko 100 međunarodnih projekata, a odnos sredstava koji su uloženi prema sredstvima koja su vraćena su jedan prema deset, i to govori koliko nam je važna nauka“, naveo je predsednik Pokrajinske vlade.\nPrema njegovim rečima, vojvođanska Vlada je godinama usmeravala u nauku oko četiri odsto pokrajinskog budžeta. „Bilo bi značajno da zajedno sa Republikom ovu oblast unapređujemo, jer investicija u nauku i studente nije trošak, već ulaganje u budućnost“, poručio je Pajtić.\nOn je podsetio da su u Vojvodini izgrađeni studentski centri u Novom Sadu i Somboru i da je izgrađena infrastruktura, koja omogućava dalji razvoj privrede. Kako je rekao, strateško opredeljenje bilo je da se sa evropskim institucijama stvaraju uslovi da se nauka i tehnološki razvoj unaprede, zbog čega danas Vojvodina ima Centralnu zgradu Univerziteta u Novom Sadu, koja nije samo sedište rektora i prorektora, već mesto gde se nalaze važne razvojne institucije.\n„Tu je i Biosens centar, koji je omogućio da se privuku grantovi od šest i 30 miliona evra za razvoj IT sektora“, objasnio je Pajtić.\nPredsednik Pokrajinske vlade je poručio da je suštinski zadatak za sve da studenti koji dobiju univerzitetsku diplomu ostanu u Srbiji. „Zadatak svih je da ovi mladi ljudi, kada steknu visoko obrazovanje, mogu i da rade i da stvore svoju egzistenciju i daju svoju podršku privredi“, kazao je Pajtić.\nGeneralni direktor za proširenje EU Kristijan Danijelson istakao je da je ovaj projekat konkretan primer kako može da rezultira saradnja Srbije i, u ovom slučaju, Evropske komisije.\n„Mi se nadamo i verujemo da će ova zgrada i Univerzitet pospešiti razvoj obrazovanja, zaposlenosti i doprineti uspešnijem razvoju Novog Sada. Ovo treba da olakša i integraciju srpskog Univerziteta, u ovom slučaju Univerziteta u Novom Sadu u porodicu univerziteta u Evropi. A najvažnije je da doprinese uspehu studenata i verujem zadovoljstvu svih studenata na ovom Univerzitetu“, rekao je Danijelson.\nDržavni sekretar Ministarstva za nauku, prosvetu i tehnološki razvoj Aleksandar Belić istakao je da je reč o vrednoj investiciji, gde je Evropska komisija na izuzetan način pomogla domaćim visokoobrazovnim ustanovama da unaprede svoj kvalitet i uslove rada. Saradnju sa Evropskom unijom opisao je kao izuzetno važnu za naše razvojne tokove i programe u Srbiji.\nRektor Univerziteta u Novom Sadu Radovan Pejanović ocenio je da je Univerzitet u Novom Sadu „zvezda u usponu“ i da to dokazuje i kroz saradnju sa Evropskom unijom. On je objasnio da je najvažniji projekat koji je taj univerzitet realizovao zahvaljujući EU, Pokrajinskoj i Republičkoj Vladi, Centralna zgrada Univerziteta.\n„Pored toga izgrađena je i prva faza Tehnološkog parka, takođe pomoću sredstava EU. Opremili smo najmodernijom opremom biblioteku Centralne zgrade Univerziteta i potpisali ugovor o gradnji Tehnološkog parka 2, kojim ćemo dobiti i laboratorije i prostor za naučnoistraživački rad posebno u oblasti informacionih tehnologija, elektronike, prirodnih nauka, tehnike i prehrambenih tehnologija“, istakao je rektor Univerziteta u Novom Sadu.\nOn je izrazio želju da se u skoroj budućnosti stvore uslovi i za otvaranje laboratorije, koja bi se bavila ispitivanjem organske hrane, jer je, kako je naveo, Vojvodina prirodno predisponirana za razvoj ove značajne oblasti.\nProjekat unapređenja visokoškolskog obrazovanja (EU HETIP), zajednički je projekat Ministarstva prosvete, nauke i tehnološkog razvoja Republike Srbije i Evropske unije, a za čiju je implementaciju EU obezbedila 22 miliona evra iz pretpristupnih fondova Evropske unije (IPA).\nNa konkursu iz marta 2010. godine, PMF je odobren projekat ukupne vrednosti 1,2 miliona evra. Nadogradnja je izvedena zahvaljujući sredstvima predpristupnih fondova u okviru EU HETIP projekta, pa ovaj fakultet raspolaže danas sa oko dve hiljade novih kvadrata. Najznačajniji deo predstavlja centralna čitaonica za oko 200 studenata, koja će biti opremljena najsavremenijom IT opremom.\nNa ovaj način su dobijene i dve prostrane učionice od po 130 kvadrata, kao i tri nove laboratorije za naučnoistraživački rad studenata i 14 kabineta za profesore. Ova investicija doprinela je i poboljšanju pristupačnosti zgrade Univerziteta.


CELA PORODICA STRADALA U PADU AVIONA Par iz Švedske sa sinovima od 7 i 9 godina poginuo u nesreći u Iranu\nČitava švedska porodica stradala je u razornoj avionskoj nesreći u Iranu. Roditelji Rahel (37) i Mikael Lindberg (40) i deca Erik (9) i Emil (7) bili su u avionu zajedno sa 176 putnika i članova posade koji se srušio neposredno nakon poletanja sa Teheranskog aerodroma.\nNa osnovu slika sa društvenih mreža može se zaključiti da su članovi ove porodice bili veoma povezani, prenosi "Miror".\nKako se navodi, jedna od njih snimljena je za Emilin šesti rođendan. Na njoj se vidi da je porodica za tu priliku imala rođendansku tortu, ukrase i igračke.\nOsim Lindbergovih, u nesreći je stradalo 15 dece. Poginuli su Iranci (82), Kanađani (63), Ukrajinci (11), Šveđani (10), Avganistanci (četiri), Nemci (tri) i Britanci (tri).\nAvion "boing 737" srušio se danas nedugo nakon poletanja sa aerodroma u Teheranu, a u padu je poginulo svih 176 putnika i članova posade.\nPrema preliminarnim procenama zapadnih obaveštajnih agencija, avion ukrajinske aviokompanije nije oboren projektilom, izjavio je kanadski bezbednosni izvor.\nIsti izvor, koji nije želio biti imenovan, rekao je da su agencije izrazile uverenje da je avion "boing 737" imao tehnički kvar.\nIranski zvaničnici rekli su da su tehnički problemi odgovorni za pad aviona ukrajinske "Internešnel erlajnz" koji se srušio neposredno po polijetanju sa međunarodnog aerodroma "Imam Homeini".\nAvion se srušio nedaleko od Teherana\nAvion je iz Teherana prema Kijevu poleteo u 6:10 polokalnom vremenu, a nekoliko minuta posle nestao je s radara, srušivši se nedaleko od grada.\nUkrajinska kompanija je nudila letove po prihvatljivim cenama između Toronta i Teherana, uz zaustavljanje u Kijevu.


Podrška za 4 neprofitne organizacije u vrednosti od 45.000 evra | odgovornoposlovanje.rs\nČlanice Filantropija Podrška mladima\nBeograd, 17. jul 2020. godine – UniCredit fondacija je početkom godine pokrenula inicijativu „Svako dete je jednako važno“ sa ciljem da prepozna i podrži organizacije i/ili projekte posvećene pružanju pomoći deci i unapređenju njihovog života širom zemalja u kojima je UniCredit prisutan. Finansijsku, bespovratnu, podršku u ukupnom iznosu od 45.000 evra u Srbiji su dobile 4 organizicije: Nacionalno udruženje roditelja dece obolele od raka za projekat Roditeljska kuća u Beogradu, Fondacija Tijana Jurić za projekat Bezbednost svakog deteta je jednako važna, Udruženje građana Patrija za projekat (P)ostani svoj i Savez udruženja za pomoć mentalno nedovoljno razvijenim licima Srbije za projekat Rane intervencije kao preduslov za srećno detinjstvo.\nUniCredit fondacija je u 12 zemalja Grupe, uključujući Nemačku, Austriju, Bosnu i Hercegovinu, Bugarsku, Hrvatsku, Češku, Mađarsku, Rumuniju, Rusiju, Srbiju, Slovačku i Sloveniju, podržala ukupno 44 projekta u ukupnom iznosu od 500.000 evra. Mauricio Bereta, predsednik UniCredit fondacije, je izjavio: „U skladu sa našom zajedničkom misijom da uvek uradimo pravu stvar, banke članice UniCredit Grupe u Evropi sarađivale su sa UniCredit fondacijom na pronalaženju važnih lokalnih projekata usmerenih na decu i njihove potrebe. Uloga banaka je bila važna, jer su nagrađeni projekti u skladu sa potrebama i okolnostima svake lokalne zajednice. ”\nFeza Tan, predsednica Izvršnog odbora UniCredit Banke Srbija, je izjavila: „Koliko je za sve nas u UniCreditu ova inicijativa bila važna, govori i činjenica da je, nakon evaluacije pristiglih prijava, doneta odluka da se ukupni fond za Srbiju poveća za dodatnih 10.000 evra. To je ujedno i potvrda da lokalne neprofitne organizacije rade izvanredne stvari kako bi unapredile život dece i na taj način pokazale da je Svako dete jednako važno“.\nOdabrane projekte u okviru ovog konkursa sprovode neprofitne organizacije, fokusirajući se na obezbeđivanje podrške deci i adolescentima (0-18 godina), u skladu s prioritetima lokalnih zajednica i sa ciljem kreiranja pozitivnog društvenog uticaja u srednjoročnom i dugoročnom periodu. UniCredit Banka će na svojim društvenim mrežama predstaviti sve četiri organizacije i njihove projekte sa ciljem da podstakne i druge društveno odgovorne kompanije da pruže podršku u kreiranju boljih uslova života i srećnijeg detinjstva za najlmlađe naraštaje.\nUniCredit fondacija sa sedištem u Milanu ostaje posvećena pružanju podrške zajednicama na svim tržištima na kojima je banka prisutna. Kao odgovor na krizu prouzrokovanu korona virusom, fondacija je obezbedila značajne donacije širom Grupe za podršku bolnicama, ali i različitim neprofitnim organizacijama na prvoj liniji u borbi protiv Kovida-19. Osim toga, banke članice UniCredita su na različite načine podržale lokalne zdravstvene sisteme, kao i najugroženije kategorije stanovništva. UniCredit Banka u Srbiji je početkom aprila donirala 50.000 evra Republičkom fondu za zdravstveno osiguranje za nabavku neophodne opreme.


Mali je u izjavi Tanjugu, rekao da je sproveden postupak javne nabavke za usluge izrade prethodne studije opravdanosti sa generalnim projektom za izgradnju gondole u Beogradu.\n- Završen je postupak javne nabavke, a zaključenje ugovora sa izabranim ponuđačem se očekuje krajem meseca. Želimo da na taj način unapredimo razvoj novog vida saobraćaja u gradu, kao i turističku ponudu prestonice - rekao je Mali.\n- Ozbiljno smo pristupili ovom poslu s obzirom da Beogradu trenutno nedostaje takav vid prevoza. U mnogim svetskim gradovima, poput Rija de Žaneira i Lisabona, gondole su jedne od najzanimljivih turističkih atrakcija, ali i gradsko prevozno sredstvo budućnosti - rekao je Mali.


Vladavina prava - Petak 26.09.2014 - 09:30\nGrad Vranje duguje lokalnim parlamentarnim strankama znatna sredstva za finansiranje redovnog rada, a najveći deo tog duga star je gotovo tri godine.\nmilionska dugovanja prema politickim strankama\nPrema podacima koje je OK radio dobio na osnovu Zakona o dostupnosti informacijama od javnog značaja, krajem avgusta ove godine dug Grada za 2011. godinu po ovom osnovu iznosi blizu milion dinara.\nNovac nije isplaćen Srpskoj radikalnoj stranci, Demokratskoj stranci, Demokratskoj stranci Srbije, Ujedinjenim regionima i Socijalističkoj partiji Srbije.\nGrad, međutim, duguje socijalistima preko 200.000 dinara i za 2013. godinu, pa je danas ukupan iznos obaveza lokalne samouprave prema strankama najmanje 1.153.000 dinara.\nU javnosti dominira mišljenje da se u strankama okreću neuporedivo veće sume novca od onih koje se navode u njihovim zvaničnim izveštajima.\nZakonom o finansiranju političkih aktivnosti koji je donet juna 2011. godine trebalo je uvesti red u ovu oblast i partijske tokove novca učiniti transparentnim i podložnim kontroli.\nCentralni račun DS-a je u blokadi zbog dugova, pa u Gradskom odboru ne žele da lokalna samouprava transferiše novac.\nPrimera radi, prema novom zakonu, Grad je dužan da finansira redovne aktivnosti parlamentarnih stranaka, pri čemu se sredstva iz gradskog budžeta dele proporcionalno rezultatima postignutim na lokalnim izborima.\nIpak, lokalna samouprava duguje po ovom osnovu, ali se tačan iznos za sada ne može utvrditi, jer su podaci kojima raspolažu odbori opozicionih stranaka na lokalu bitno drugačiji od podataka koje je OK radio dobio zvaničnim putem od gradskog Sekretarijata za finansije i privredu.\nNajspornija je visina duga prema vanparlamentarnoj Srpskoj radikalnoj stranci, koja je na lokalu bila skupštinska opozicija do pre dve godine.\nGrad je za redovan rad toj partiji u periodu od 2008. do 2012. trebalo da isplati ukupno 1.075.113 dinara, ali predsednik Gradskog odbora radikala, advokat Petar Mitić navodi da je izmirena tek trećina tog iznosa.\n- Lokalna samouprava je delimično izmirila obaveze, ali nam duguje 747.638 dinara. Ima više od godinu dana kako nam nije ništa uplaćeno.\nNa ovaj način se onemogućava, odnosno otežava rad strankama, pogotovu nama, jer partije na vlasti imaju i druge mogućnosti da finansiraju svoje aktivnosti.\nMi svoje aktivnosti plaćamo bukvalno iz džepa rukovodstva i članova Gradskog odbora, jer drugih mogućnosti zaista nemamo – objašnjava Mitić.\nNa drugoj strani, prema informaciji koju je od Sekretarijata za finansije i privredu ovih dana dobio OK radio, dug Grada prema Srpskoj radikalnoj stranci iznosi oko 290.000 dinara, što je znatno manje od cifre koju pominje Mitić, pri čemu neki od lokalnih činovnika kao uzrok neslaganja u brojkama diskretno pominju zastarelost potraživanja.\nPrema Zakonu o finansiranju političkih aktivnosti, budžetska sredstva za redovan rad koriste se za funkcionisanje i propagiranje ideje političkog subjekta, odnosno za rad sa biračima i članstvom, što na prvom mestu znači da partije iz tih izvora finansiraju kirije i račune za telefon i struju.\nKoliki god da je dug, međutim, pitanje je kako je moguće da Grad nije izmirio svoje zakonom predviđene obaveze ni posle tri godine?\nA, ako stranke ne dobijaju na vreme sredstva za redovan rad, onda se može otvoriti i rasprava o ravnopravnosti vlasti i opozicije na lokalu.\nMitić kaže da dug lokalne samouprave zastareva posle tri godine, a da od vrha SRS zavisi da li će protiv grada biti pokrenut sudski postupak za naplatu.\n- Zavisi od stranačkog vrha šta ćemo konkretno preduzmemo, odnosno da li ćemo da pustimo izvršenje, ili će Grad da isplati, makar u ratama, preostali deo duga.\nNama bi to mnogo značilo jer smo ovako dovedeni u neravnopravan položaj, naročito u odnosu na stranke na vlasti koje imaju sponzore, finansijere, direktore u javnim preduzećima.\nZnamo kolike basnoslovne svote su potrošene u kampanji, bez da se dokaže poreklo tog novca. I to ide tako od izbora do izbora, a nikad se ne utvrdi odakle finansije.\nMenja se vlast, ali to funkcioniše kao i ranije – kaže Mitić.\nU sličnoj poziciji je i Demokratska stranka Srbije, koja je opoziciona i u prethodnom i u aktualenom sazivu lokalnog parlamenta.\nPredsednik Gradskog odbora DSS-a Aleksandar Stojković navodi da je sredinom prošle godine dug Grada prema ovoj stranci, za period 2008-2012, iznosio preko 400.000 dinara, te da se u međuvremenu taj iznos donekle smanjio.\n- Demokratskoj stranci Srbije se duguje oko 300.000 dinara, za 2012, 2013. i 2014. Mi se prvenstveno finansiramo iz tih sredstava, nismo mi SPS koji ima lokale, celu zgradu nekadašnjeg Komiteta, niti smo kao ove druge koje su u vlasti, za koje ne znam kako se finansiraju ako ne dobijaju sredstva od Grada.\nStvarno se dovijamo kako da platimo kiriju za lokal u kojem smo smešteni, ali ništa nismo dužni – navodi Stojković.\nGrad duguje socijalistima preko 200.000 dinara i za 2013. godinu, pa je danas ukupan iznos obaveza lokalne samouprave prema strankama najmanje 1.153.000 dinara.\nStojković navodi da gradska vlast tvrdi da nema dovoljno para u budžetu za te namene.\n- Potpredsednik Gradskog odbora, koji se bavi pravnim pitanjima, poslao je dopis Gradskoj upravi na koji mi nismo dobili odgovor, pa smo kasnije morali da idemo lično tamo.\nDobili smo odgovor da sredstava nema, da moraju da pitaju gradonačelnika da li može da se smiluje da nam uplati nešto.\nKad god bi dobili neka sredstva, morali smo prethodno da idemo da ih tražimo, iako Zakon kaže da do 10. u mesecu moramo da dobijemo ono što nam pripada za prethodni.\nNama je na mesečnom nivou namenjeno 22.000 dinara – objašnjava Stojković.\nSlučaj Demokratske stranke, koja je deo lokalne vlasti i u prethodnom i u aktuelnom sazivu lokalnog parlamenta, umnogome oslikava način trenutnog funkcionisanja stranaka pozicije.\nNaime, centralni račun ove stranke je u blokadi zbog dugova, pa u Gradskom odboru ne želi da lokalna samouprava transferiše novac, što potvrđuje potpredsednik Perica Janković.\n- Desio nam se propust, kada nam je Grad u martu pustio oko 300.000 dinara. Posle deset minuta te pare su otišle nekome drugome, pošto je naš račun u blokadi.\nMi smo zato odložili plaćanje i Grad ne snosi nikakvu odgovornost zbog duga koji trenutno iznosi oko 700.000 hiljada dinara - tvrdi Janković.\nAko ostavimo po strani čudnu činjenicu da je za gradski Sekretarijat za finansije i privredu dug prema DS-u 290.000 a ne 700.000 dinara, logično je zapitati se kako ova stranka plaća troškove zakupa prostorija, telefon, struju i tome slično.\nJanković navodi da DS na lokalu ima dogovor sa svojim poveriocima, mahom javnim preduzećima, o tome da zastanu sa naplatom potraživanja dok se ne deblokira račun stranke.\n- Nemamo velike dugove prema Telekomu, EPS-u i drugim poveriocima, jedini veliki račun je prema „Dunavu“, u čijim smo prostorijama, i on iznosi oko 200.000 dinara.\nMi smo im objasnili da su pare tu, samo je tehničko pitanje deblokade našeg računa. Kada se to desi, sve ćemo im isplatiti – kaže Janković.\nOK radio je zatražio mišljenje o svemu ovome i od gradonačelnika Zorana Antića, koji je u neformalnom razgovoru tvrdio da je Grad u poslednje dve godine ubrzano izmirio zaostale obaveze po ovom osnovu.\nNa drugoj strani, OK radio poseduje dokument i iz 2013, koji je na osnovu Zakona o dostupnosti informacijama od javnog značaja takođe sačinio Sekretarijat za finansije i privredu, prema kojem je ukupan dug Grada prema političkim strankama na lokalu u tom trenutku iznosio preko tri miliona dinara.\nO svemu ovome, pak, u Agenciji za borbu protiv korupcije, koja ima određene nadležnosti u kontroli finansiranja političkih subjekata, ne znaju ništa.\nOni kažu da nemaju saznanja o mogućim dugovanjima Grada Vranja prema političkim subjektima za period 2008-2012, te da nisu dobili niti jedan dopis političkih subjekata koji bi ukazivao na takve tvrdnje.\nIz Agencije dodaju i to da je kontrola postupanja jedinica lokalne samouprave pri primeni odredaba Zakona koje definišu način raspodele i prenosa sredstava političkim subjektima u nadležnosti Ministartsva finansija.\nŠtaviše, prema saznanjima Agencije, jedinice lokalne samouprave u Srbiji redovno izvršavaju svoje obaveze prema političkim subjektima, a Agencija je u postupcima kontrole, do sada, navodno identifikovala samo nekoliko manjih propusta.


Mladi od državnog Parlamenta traže hitno usvajanje zakona o visokom obrazovanju - Klix.ba\nMladi od državnog Parlamenta traže hitno usvajanje zakona o visokom obrazovanju\n5.6.2007. u 21:38\nPredstavnici Građanske inicijative mladih BiH uručili su danas predsjedavajućem Predstavničkog doma Parlamentarne skupštine BiH Berizu Belkiću Memorandum kojim se od državnog parlamenta zahtijeva hitno usvajanje zakona o visokom obrazovanju u BiH.\nPredsjedavajući Belkić je obećao predsjednici Građanske inicijative mladih Emini Omanović da će o ovom memorandumu informirati poslanike Predstavničkog doma i njihove klubove.\nOni prilikom rasprave o zakonu o visokom obrazovanju trebaju respektovali i ovu inicijativu mladih koje treba, kako je kazao, shvatiti kao veoma bitnu interesnu grupu.\nBelkić je naglasio i da će se starati da paralelno sa zakonom o visokom obrazovanju u parlamentarnu proceduru prođe i zakon o predškolskom, osnovnom i srednjem obrazovanju kako bi se zaokružio set zakona kojima se na državnom nivou tretira obrazovanje mlade populacije u BiH.\nPotpisnici Memoranduma koji je predočen predsjedavajućem Belkiću su predstavnici Građanske demokratske stranke BiH, Stranke za BiH, Socijaldemokratske partije BiH, Bosanske stranke, Liberalno demokratske stranke BiH, Bosanskopodrinjske stranke, Socijaldemokratske unije i političkog pokreta mladih.\nMada još nisu potpisali memorandum, punu podršku realizaciji ovog projekta pružili su i predstavnici HDZ 1990 i Stranke penzionera, saopćeno je iz PSBiH.\nG-8 će pratiti i deseci hiljada demonstranata\n05.06.2007. u 20:33


Sin slavnog fudbalera se autovao kao biseksualac – GayEcho\nSin slavnog engleskog fudbalera Pola Gaskojna Regan je u razgovoru za “Miror” izjavio kako je biseksualac, želeći da to javno otkrije.\nPoznat kao sin slavnog oca, Regan Gaskojn nekadašnjem fudbaleru nije rekao za svoje opredeljenje već ga je pustio da pročita.\nMeđuostalom, mladić je prokomentarisao kako veruje da ovo neće uznemiriti Gazu, i pogodite šta? Nije pogrešio:\n– Kada sam video artikal i naslov, pomislio sam: ‘Moram da mu pošaljem poruku sada’. Poslao sam mu poruku u kojoj je pisalo: ‘Žao mi je što nikad nismo vodili ovaj razgovor, mislio sam da nikad neću morati da razgovaram o ovome sa tobom’, otkrio je Regan, a na poruku mu je otac odgovorio: Volim te bez obzira na sve.\nGaskojn je potom “Miroru” ispričao kako je podneo celu situaciju:\n– Poslao mi je poruku pre nego što sam ga video na TV-u da priča o tome. Rekao sam mu da nije bitno šta radi, da ću ga podržati 100 posto, mora da radi ono što ga čini srećnim. Pomislio sam ‘blagoslovi ga’. Da odeš na TV je veoma teško, on je profesionalni igrač, on je fit momak, i veoma sam ponosan na njega.\nRegan je još otkrio da se u životu zabavljao samo sa troje ljudi kao i da voli i žene i muškarce.\nPored Regana, Gaza ima još jednog sina, Mejsona koji je problematičnim ispadima pokazao da ima njegovih gena, kao i ćerku Bjanku koja je prilično popularna na socijalnim mrežama jer se ne libi da ponekad pokaže malo više od svog tela.\nČITAJTE: Ispovest nebinarne osobe iz Beograda\nbiseksualnostBliccoming outfudbalVelika Britanija\n« Autor “Igre prestola” optužen za rasizam i transfobiju\nDžared Leto će igrati Endija Vorhola u biografskom filmu »


Zatražene dodatne provjere zdravstvene ispravnosti – Zvornik Danas\nNaslovna/VIJESTI/Regija Birač/Zatražene dodatne provjere zdravstvene ispravnosti\nZatražene dodatne provjere zdravstvene ispravnosti\nNadzorni odbor Komunalnog preduzeća u Milićima zatražiće intervenciju republičkog sanitarnog inspektora i angažovati nezavisnu zdravstvenu ustanovu da provjeri zdravstvenu ispravnost vode iz gradskog vodovoda, koju građani desetak dana ne koriste za piće.\nDirektor Komunalnog preduzeća Mirko Bibić rekao je Srni poslije sjednice Nadzornog odbora da je ovakva odluka donesena nakon što su predočeni preliminarni rezultati analiza gradske vode, koje su obavljene u regionalnim zavodima za zaštitu zdravlja u Istočnom Sarajevu i Zvorniku.\nBibić je rekao da im je iz zavoda u Istočnom Sarajevu javljeno da je voda bakteriološki ispravna, uz nešto povećan stepen mutnoće, dok su iz Zvornika jutros dobili informaciju da u vodi ima bakterija.\nBibić je naveo da su građanima savjetovali da ne piju vodu odmah nakon što su dobili rezultate iz Istočnog Sarajeva.\nPrema njegovim riječima, oba zavoda su uzeli po tri uzorka na istim mjestima.\nBibić je pojasnio da su oprečni nalazi nadležnih ustanova bili i razlog zašto je za danas sazvana sjednica Nadzornog odbora Komunalnog preduzeća, na kojoj je izražena zabrinutost zbog problema sa vodosnabdijevanjem.\n„Neću da donosim preuranjene zaključke, ali poslije dodatnih provjera i utvrđivanja pravog stanja, Nadzorni odbor i uprava preduzeća donijeće određene zaključke i nećemo ostati pasivni ako bude potvrđeno da je neko pogrešno radio“, poručio je Bibić.\nProblemi sa zdravstvenom ispravnošću vode za piće prisilili su stanovnike Milića da se vodom snabdijevaju sa lokalnih izvorišta ili da kupuju flaširanu vodu.\nispravnost milici voda vodovod\nKomić: Naredni popis stanovništva 2021. godine\nDodik: Bakir Izetbegović se odavno kreće u pogrešnom smjeru


Srpski kolektiv u mraku, CENZURA POŠTENIH MEDIJA NA DELU! – Srpski narodni info\nSrpski kolektiv u mraku, CENZURA POŠTENIH MEDIJA NA DELU!\nNakon objave Srpskog kolektiva, o lažnoj vesti Barbare Životić o prisutnosti na protestu održanom u Subotu u Beogradu, takozvani botovi Srpske napredne stranke su lažnim prijava prijavljivali Srpski kolektiv youtube da je na snimku koji pokazuje sramnu izjavu Barbare Životić da je bilo malo ljudi, da su se bili kišobranima i sve što je izjavila, vlasnik tv Srpski kolektiv Drgan Filipović je samo paraleno na istom snimku prikazao kolonu ljudi sa protsta i izjavu Barbare Životić voditeljke sudia B. Botovi srpske napredne stranke su lažnim prijavama youtubu to prijavili kao govor mržnje. Ogromnim brojem prijava od strane botova, srpskom kolektivu je sada ograničen protok saobraćaja.\nSve ovo samo govori o diktaturi aktuelnoj vlasti koja obmanjuje svoje građane, da ovo nije prvi put setimo se samo 19 Septembra ove godine, je uhapšen vlasnik Srpskog narodnog infa, Dejan Nešković zbog objave snimka izjave roditelja o nestalim bebama, nakon hapšenja i zadržavanja oduzeta je oprema srpskog narodnog infa koja nije ni dana danas vraćena.\nSetimo se Nemanje Cvetkovića nezavisnog novinara iz Bele Crkve kako su ga hapsili, tukli i kidnapovali. Ovakvih primera ima još, nažalost danas u Srbiji sve ostalo može da se zna, samo istina ne može.\nKo god pokuša da govori istinu bude CENZURISAN I ZATVARAN!\nOVO JE VUČIĆEVA SRBIJA DANAS, MRAK I CENZURA, DIKTATURA!!


RTV Puls | VUČIĆ GARANT BRISELSKIH DOGOVORA\nVUČIĆ GARANT BRISELSKIH DOGOVORA\nBEOGRAD, 06.mart - Želji zvaničnog Berlina da se prvi potpredsednik Vlade Aleksandar Vučić aktivnije uključi u dijalog Beograda i Prištine, pridružila se i DS, piše Danas.\nEventualni kosovski angažman lidera SNS, čije se državne aktivnosti već kreću od problema (ne)kontaminiranog mleka do borbe protiv korupcije i organizovanog kriminala, većina sagovornika Danasa vidi na diplomatskom planu i u "radu" na sprovođenju briselskih dogovora, posebno sa Srbima na KiM.\nVučićev "kosovski nastup" analitičari očekuju u aprilu, u završnici dijaloga, ali ga malo ko vidi kao zamenu za premijera Ivicu Dačića na mestu prvog srpskog pregovarača u Briselu.\nBorislav Stefanović, šef poslaničkog kluba DS u Skupštini Srbije, objašnjava za Danas da Vučićevo uključivanje u kosovsku priču predlaže zato što je "očigledno da je prvi potpredsednik definitivno nosilac svih aktivnosti u Vladi, ali izbegava da se uključi u nešto što nije popularno".\nStefanović kaže da Vučić, kao i svi ostali, treba da pomogne u nalaženju najboljeg rešenja, ali da je istovremeno želeo i da upozori da je "veoma štetno ako o svemu odlučuje jedan čovek i cela nacija čeka da on preko TV iznese svoj stav, što se ne pamti od Brozovog govora u Splitu".\n"Sa aspekta formacijske organizacije Vlade, Vučićevo uključenje u pregovore s Prištinom bilo bi neracionalno mešanje resora, jer se KiM bavi premijer. Ne mogu da komentarišem njegov autoritet i očekivanja Zapada, mada se zna da EU, SAD i Berlin vole samo one koji efikasno ispunjavaju njihove zadatke. Ovde nije problem ko, nego kakvu politiku sprovodi", izjavio je za Danas Slobodan Samardžić, šef poslaničkog kluba DSS.


Politička klima u Srbiji se zagrijava\nPolitičke kontroverze u Srbiji su u porastu, a predsednik Republike Aleksandar Vučić i ujedinjena opozicija pripremaju se za „završnu bitku“ koja će biti održana ili na izborima ili na ulicama.\nU trenutku kada su se protesti građana ogorčenih na Vučićevu totalitarnu vlast proširili na mnoge gradove u Srbiji i postali masovniji, predsednik Republike, koliko zbog arogancije toliko i zbog nervoze, odlučio je da obiđe „četiri ugla“ zemlje. Slogan ove turneje, “Za budućnost Srbije”, kako je krštena kampanja, trebao bi u očima građana dati važnost i dinamičnost. Naslov je pun nade i “privlačan”, kao i reklamni spot koji pokazuje da Vučić otvara fabrike, škole, bolnice, autoputeve, mostove i deli jeftine stanove!\nAko neko ko ne živi u Srbiji gleda ovo mesto, pomisliće da ljudi koji žive u ovoj zemlji moraju biti veoma srećni što imaju takvog lidera i što će on nastaviti da njima vlada. U stvari, to je upravo ono što Alexandar Vučić pokušava da uradi sa svojom turnejom. Da ubedi građane da žive bolje nego što misle.\nTako je, kada je najavio “kampanju za budućnost Srbije”, rekao da će posetiti 29 regiona zemlje, oko 100 opština, kako bi informisao ljude o dostignućima svoje vlade i uverio ih da će u budućnosti uslediti nove pobede protiv siromaštva, nezaposlenosti i socijalne deprivacije. Sigurno je da će Vučić uveriti ljude da žive bolje, a uz pomoć svojih pristalica i spremnih medija će osvojiti dobre utiske.\nKao takav, uspeh turneje treba uzeti zdravo za gotovo. Pitanje je kako će on iskoristiti ovaj uspeh. Hoće li on voditi zemlju do prijevremenih parlamentarnih izbora ili je sve ovo demonstracija moći i napora da se impresioniraju oni koji ga dovode u pitanje?\nMeđutim, klima u Srpskoj naprednoj stranci (SNS) miriše na izbore. Vučić i dalje drži svoje uporište u javnom mnenju, dok se s druge strane zalaže za kosovsko pitanje te možda želi da glasačkim listićima potvrdi svoju dominaciju pre nego što donese važne odluke. Dakle, ne bi trebalo isključiti mogućnost da on jedne nedelje na vanrednoj konferenciji za novinare (njegov omiljeni dan da pokvari novinarski „lijeni dan“) objavi svoju odluku da će da pribegne glasanju.\nSada se, međutim, pojavio još jedan problem da pokvari Vučićeve planove. Petnaest stranaka demokratske opozicije pokušavaju da ga “izbace iz ravnoteže”, potpisivanjem jučerašnje zajedničke deklaracije, koju predstavljaju kao “Ugovor s narodom”. Ovom izjavom obećavaju da neće učestvovati na izborima sve dok se ne stvore sigurni uslovi da će biti demokratski, slobodni i pošteni. Opozicija je takođe odlučila da se povuče iz institucija na svim nivoima vlasti, od Narodne skupštine, Parlamenta Vojvodine i lokalne samouprave. U “Ugovoru sa narodom” opozicione stranke su se obavezale da će zajedno nastupiti na jednom glasačkom listiću, ako se stvore uslovi za održavanje demokratskih izbora.\nShvatajući nezadovoljstvo javnosti političarima izraženim u protestima, opozicione partije su se pismeno obavezale da će vlada koju će formirati, ako pobede na izborima, biti sastavljena od široko prihvaćenih ličnosti, koje nisu uključene u politiku. Mandat će trajati godinu dana, što je period koji će se koristiti za promovisanje demokratizacije zemlje i reformi za stvaranje vladavine prava.\nOvi procesi u opoziciji stvaraju novu situaciju za Aleksandra Vučića. Predsednik Srbije bi trebalo da dvaput razmisli o tome da li želi da pribegne izborima. Osim ako ne misli da je u redu da se takmiči sa jednim rivalom, njegovim političkim oce, Vojislavom Šešeljem. U ovom slučaju, sigurno je da će mu i oni na Zapadu, koji ga tolerišu zato što očekuju od njega da reši kosovsko pitanje za njih, okrenuti leđa.


Pavle Bošković, poznatiji pod pesudonimom Gazda Paja za nekoliko mjeseci postaće otac. Njegova izabrnica Vesna Vrljanović trenutno je u petom mjesecu trudnoće, a ovu vijest Pavle je podijelio na društvenoj...\nUslijed teške situacije koja je zadesila cijeli svijet, Saša Popović je otkrio i da je "Grand" produkcija doživjela veliki finansijski gubitak. Pandemija koronavirusa zaustavila je nastupe, snimanja emisija,tako da je...\nPandemija koronavirusa spriječila je pjevače da rade i putuju, tako da su svi morali zaustaviti planirane poslovne obaveze. Člim su mjesre popustile, Denila Ahmetović je otišao do Mostara kako bi...\nDiljem SAD-a bijesne protesti zbog smrti Georgea Floyda, kojega je policajac usmrtio klečeći mu na vratu, iako je on ponavljao da ne može disati. Goran Višnjić je sa pratiteljima podijelio...\nOtac Tijane Maksimović, poznatije kao Tijane Ajfon, Đorđe Maksimović, prvi put za javnost priča o kćerki koja je uhapšena 28.maja kada je pokušala čamcem ilegalno da pređe granicu sa Bosnom...\nGrupa „Srčani udar“ objavila je novi singl „Divlja Merry“, nastao u saradnji sa Zlatanom Ćehićem Ćehom, bivšim članom „Divljih jagoda“ i basistom i vokalom rok grupe „Vulkan“. Autor muzike i...\nKćerka folk pjevača Milana Topalovića Topalka, Helena Topalović se u sve izazovnijim izdanjima pojavljuje u javnosti. Helena je ovog puta odabrala stajling kojim je istakla svoje obline. Pogledajte ovu...\nTokom prethodne noći u rijalitiju ''Zadruga'' organizovano je poligrafsko ispitivanje Maje Marinković, a mnoge tajne o njenom odnosu sa oženjenim Markom Janjuševićem Janjušem isplivale su na vidjelo! Između ostalog, poligrafom...\nSupruga Edisa Fetića, Zilha Karišik Fetić, izgleda kao prava bomba. Ona je na svom Instagram profilu objavila fotografiju u izazovnoj haljini i pokazala svoju vitku figuru. Nju je Edis javno...\nJelena Tomašević i Ivan Bosiljčić svoj život čuvaju daleko od očiju javnosti, a sada je Jelena na svom Instagram profilu objavila Ivana koji se igrao sa kćerkicom. Naime, oni su...\nStranica 1 od 2521 1 2 … 2.521 Sljedeći


Objavljen snimak obaranja ruskog "Kukuruznika"! Diverzantski dvokrilac je zbog oštećenja morao da sleti na njivi gde ga je čekala NEMAČKA JEDINICA! /video/ - mediji.net\nObjavljen snimak obaranja ruskog "Kukuruznika"! Diverzantski dvokrilac je zbog oštećenja morao da sleti na njivi gde ga je čekala NEMAČKA JEDINICA! /video/\nTokom Drugog svetskog rata Polikarpov PO-2 je uglavnom korišćen u diverzantskim noćnim udarima\nNemački vojnici su mu dali nadimak "mašina za šivenje" (nem. Nähmaschine), verovatno zbog karakterističnog zvuka koji je tom prilikom proizvodio.\nMnoge vazduhoplovne eskadrile Crvene armije koje su u svom sastavu imale avione U-2, bile su poznate po ženskoj posadi. Tu se posebno isticao 46-ti gardijski vazduhoplovni puk kome su Nemci dali ime "Noćne veštice".\nNa društvenim mrežama pojavio se video-materijal na...\nnacistiUskoro još vesti\ndrugi svetski ratPreko 600 vesti\nRusijaPreko 12700 vesti\nNemačkaPreko 6600 vesti\nNa Dan branilaca otadžbine (23.februar) zasluženo su proslavljeni oni koji štite granice istorije od širenja krila pristalica rehabilitacije fašizma, podržani od pojedinih snaga na Zapadu. I opet, kao u godinama Drugog svetskog rata, u borbi protiv „smeđe kuge" ispostavilo se da su naši geopolitički...\nPriča Svetislava Vorkapića, čoveka koji je preživeo Aušvic, ispričao je 2015. godine njegov sin Stanislav, a vas će ostaviti bez teksta!\nPritisak SAD prejak, ugrožen Putinov projekat Severni tok 2\nNajveći protivnici Severnog toka 2 su, osim SAD-a, Velika Britanija, Francuska, Poljska, Estonija, Litvanija i Rumunija.\nNemačka je do 3. marta produžila striktna ograničenja za one koji ulaze iz Češke, Slovačke i austrijskog Tirola. To je odlučeno na sednici u utorak (23.2). Na granici s Češkom na snazi je potpuna zabrana ulaska. Postoji nekoliko izuzetaka za vozače kamiona i sistemski relevantne osobe koje voze iz...\nDok se svet bori sa pandemijom korona virusa i novim sojevima, na farmi živine u Rusiji sedam osoba zaraženo je ptičjim gripom H5N8, što je prvi put da je ovaj patogen pronađen kod ljudi.Za sada nema dokaza o prenosu sa čoveka na čoveka, piše Bnonews.com. Iz Svetske zdravstvene organizacije (SZO)...


U RS pod kontrolom dešavanja u vezi sa borbom protiv terorizma /VIDEO/\nNakon otvaranja radionice o temi "Prevencija radikalizma, nasilnog ekstremizma i terorizma - institucionalni pristup Vlade Republike Srpske", Lukač je podsjetio da je u proteklim godinama bilo više terorističkih akata u BiH u kojima je nažalost bilo mrtvih ljudi.\nLukač je podsjetio da je Vlada Republike Srpske 2016. godine usvojila Akcioni plan za borbu protiv ekstremizma i terorizma i iste godine formirala Koordinaciono tijelo za nadzor nad sprovođenjem ovog plana na čijem je čelu čovjek iz MUP-a Republike Srpske. Rekao je da mnogi čekaju povratak sa stranih ratišta u BiH, podsjetivši da su nedavno deportovani I ljudi iz Njemačke koji su prepoznati kao potencijalni teroristi.\nGlavni tužilac BiH Gordana Tadić izjavila je danas da se može očekivati povećan broj povratnika sa stranih ratišta, ali da za razliku od ranijeg perioda sa tim ljudima neće biti sklapani sporazumi o priznanju krivice jer smatra da zatvorske kazne od godinu dana nisu adekvatne.\nOna je potvrdila da će uskoro uslijediti vraćanje dva borca sa stranih ratišta za kojima je raspisana crvena potjernica, dodavši da je Tužilaštvo BiH spremno da završi svoj dio posla.\nViše iz ove kategorije « "Vitinka" kupila "Vitaminku" Fotelje uzalud dijelili /VIDEO/ »


Nikolić sa Si Đinpingom o ranije dogovorenim projektima - Izazov\nDnevnik 30. marta 2017. 17:40\nPredsednik Si Đinping je istakao da je Kina spremna da podrži osnivanje Centra za izgradnju infrastrukture u projektu „16 plus 1“. Takođe, on je sa velikim zadovoljstvom primio vest da su Makedonija i Grčka, pored Srbije, zainteresovana da se Kina angažuje u izgradnji plovnog koridora Dunav – Morava – Vardar – Egejsko more.\nRanije danas, predsednik Nikolić je nastavio susrete sa predstavnicima kineskih kompanija. U razgovoru sa delegacijama kompanija Huavei, Liten Grupe i Šangaj lizinga, predsednik Nikolić je još jednom naveo sve prednosti ulaganja u srpsku privredu. Istovremeno je održana i ceremonija potpisivanja Memoranduma o razumevanju o realizaciji investicionog projekta kompanije Zheijang Kangyi Sanitary Njare Co. Ltd. na teritoriji opštine Kula, koji su potpisali ministar kulture i informisanja u Vladi Republike Srbije Vladan Vukosavljević i generalni direktor kompanije, Jung Guoping.\nVEHABIJE PLANIRALE ATENTAT NA VUČIĆA , DODIKA I VULINA: Portal…\nSVE MANjE PRISUTNIH NA SASTANCIMA DELA OPOZICIJE: Jeremić hoće da jača…\nPRIŠTINA BEŽI OD RAZGOVORA O ZSO: Ništa od nove runde dijaloga na…\nNOVOSADSKI NAPREDNjACI ODGOVORILI: Niko nije hapsio Novakovića i…\nPRIŠTINA BEŽI OD RAZGOVORA O ZSO: Neizvesno hoće li se sledeće nedelje…\nNAJBOLjE IZ SRBIJE: Nova kategorija na internet prezentaciji…\nNAJBOLjE IZ SRBIJE: Vučić promoviše genijalce – nova kategorija…


EXPRES VESTI - 2015: Godina kada su migranti pokorili Evropu\n2015: Godina kada su migranti pokorili Evropu\tAutor: expres 27 | 08 | 2015\tPARIZ - Oko 340.000 migranata stiglo je do granica EU u prvih sedam meseci 2015. godine što je tri puta više nego u istom periodu prošle godine, saopštila je agencija EU za kontrolu granica Fronteks i dodala da se EU suočava sa najvećom migracionom krizom od Drugog svetskog rata.\nFronteks je još 13. marta objavio da je broj ilegalnih imigranata u januaru i februaru 2015. godine porastao za 250 odsto na godišnjem nivou. Jedan od ključnih datuma za rešavanje migracione krize je 23. april kada su lideri EU utrostručili budžet za misije spasavanja na Mediteranu na devet miliona evra mesečno nakon što je 1.200 osoba poginulo za nedelju dana u pokušaju da napuste Libiju.\nOni su se, takođe, dogovorili da prihvate 32.256 migranata kako bi smanjili pritisak na Grčku i Italiju,u kojima je oko 40.000 osoba tražilo azil. U pokušaju da dođe do Velike Britanije kroz Evrotunel, jedan migrant je umro u francuskom gradu Kale 30. jula, a Velika Britanija i Francuska saglasile su se da zajedno osnaže odbrambene mere i mere protiv krijumčara ljudima. Evropska komisija je 10. avgusta odobrila dodelu 2,4 milijarde evra u periodu 2014. do 2020. godine za 19 zemalja članica EU za rešavanje problema u vezi s migracijom i unutrašnjom bezbednošću, a najveću pomoć najavila je Grčkoj i Italiji.\nNemačka kancelarka Angela Merkel je 16. avgusta ocenila da će pitanje migranata u EU predstavljati "veću brigu" od stabilnosti evra i finansijske situacije u Grčkoj.\nFronteks je 18. avgusta saopštio da je u julu zabeležen rekordan broj migranata kada je za samo mesec dana u Evropu stiglo 107.000 izbeglica, a Grčka je istog dana prevazišla Italiju kao glavna tačka ulaska migranata u EU. Sutradan je Nemačka saopštila da očekuje da će broj migranata u toj zemlji dostići 800.000 u 2015. godini što je četiri puta više nego prošle godine. Vlada Makedonije je pre šest dana proglasila vanrednu situaciju na južnom i severnom delu granice zbog povećanog talasa migranata i odbila da primi oko 7.000 njih, koji su krenuli ka Mađarskoj, a Slovačka je saopštila da će prihvatiti samo migrante hrišćane.\nPre dva dana, talas migranata koji su prešli Makedoniju i Srbiju pristigao je u Mađarsku, koja je ranije objavila da će zid biti završen do 31. avgusta.\nFrancuska i Nemačka su tog istog dana, 24. avgusta, pozvale na stvaranje jedinstvenog sistema za pravo na azil i razvoj zajedničke migracione politike svih 28 država članica EU. Mađarske bezbednosne snage juče su ispalile suzavac na grupu od oko 200 migranata koja je pokušala da napusti prihvatni centar za izbeglice u mestu Reske blizu srpske granice, a više od 2.000 policajaca poslato je na granicu, podseća AFP. Izvor:Tanjug\n« Milijardu evra do 2020. za saobraćajne mreže ZAPADNOG BALKANA\tOdbornici DS-a u Velikoj Plani ostaju u koaliciji sa SNS-om »


NetMarketShare: Windows 10 trenutno na 19 odsto PC uređaja\nTema: NetMarketShare: Windows 10 trenutno na 19 odsto PC uređaja\n27.07.2016, 19:38 #1\nNajnovije analize kompanije NetMarketShare pokazuju da se Windows 10 trenutno nalazi na 19,14 procenata računara. Ovo je veliki napredak u odnosu na pre šest meseci, kada je najnoviji Microsoftov operativni sistem bio prisutan na svega 11,85% PC uređaja. Prema najnovijim analizama kompanije, koje pokrivaju period do juna ove godine, Windows 7 je i dalje ubedljivo na vrhu, sa 49,05% tržišnim učešćem.\nWindows 10 je imao stabilan progres i prihvaćenost od strane korisnika, od kada je predstavljen u julu prošle godine. Međutim, očekuje se da će se rast usporiti kada prestane besplatna nadogradnja na Windows 10, koja je najavljena od 29. jula.\nKada su ostale verzije Microsoftovog operativnog sistema u pitanju, Windows 8 i 8.1 i dalje moraju da se kombinuju kako bi prestigli Windows XP, što ne predstavlja veliko iznenađenje. Takođe Vindows Vista se, zajedno sa svakom verzijom OS X-a koja nije El Capitan, nalazi u kategoriji "ostalo".


Vlada usvojila predlog rebalansa budžeta - Biznis i Finansije\nHome\tVestiEkonomija\tVlada usvojila predlog rebalansa budžeta\nby bifadmin 22. oktobra 2014.\nVlada Srbije usvojila je u sredu predlog rebalansa ovogodišnjeg budžeta i set zakona čijom primenom se obezbeđuje finansijska stabilnost ekonomskog sistema zemlje, saopštila je vladina pres služba.\nUsvojeni su i nacrti odluka o davanju saglasnosti na odluke o izmenama i dopunama finansijskih planova Republičkog fonda za penzijsko i invalidsko osiguranje, Republičkog fonda za zdravstveno osiguranje, Nacionalne službe za zapošljavanje i Fonda za socijalno osiguranje vojnih osiguranika.\nVlada je usvojila i Predlog zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, Predlog zakona o privremenom uređivanju načina isplate penzija i Predlog zakona o izmenama i dopunama zakona o centralnom registru obaveznog socijalnog osiguranja.\nTi predlozi zakona upućeni su Skupštini Srbije na razmatranje.\nLista nade sektora ljudskih resursa


Vesti online / Sport / Tenis / Novak trenira strogoću: Evo šta je zabranio Bekeru i Vajdi\nNovak trenira strogoću: Evo šta je zabranio Bekeru i Vajdi\nNovak Đoković nezadrživo grabi ka trofeju koji toliko želi. Ostvario je tri pobede na Rolan Garosu i za sada sve teče po planu. Da u njegoom timu postoji jasna hijerarhija i organizacija potvrdio je i jedan od trenera - Boris Beker.\nZna se ko i kada priča...\nNaime, na pitanje novinarke Informera da prokomentariše dosadašnja izdanja svog štićenika Beker je kratko odgovorio:\n- Ne mogu da dajem izjave. Samo Novak priča, mi ostali ćutimo.\nPoput Bekera ni Marjan Vajda nije bio raspoložen za razgovor sa novinarima, ali ono što je najvažnije obojica su sa Novakom bili na treningu i na terenu su radili posao za koji su plaćeni, a za ragovor "sedmom silom" biće vremena.\n* Novak preskače tenisku legendu i prilazi Federeru\n* Mekinro tvrdi: Novak nema veličinu kao Nadal i Federer\n* Legendarni Španac o Đokoviću, Nadalu, Raoniću...\n* Zadivio planetu:Nova Đokovićeva lekcija\nTENIS Beker: Đoković je motivisan, ali potrebno mu je vreme\nTENIS Šta je Agasi rekao Bekeru o Đokoviću?\nTENIS Da li Đoković i Beker nastavljaju saradnju?


Vi ste ovde: Overa / RADNI ODNOS / MIŠLJENJA MINISTARSTVA / Zasnivanje radnog odnosa, raspoređivanje / Uredba o razvrstavanju radnih mesta i merilima za opis radnih mesta državnih ...\nSl. glasnik RS br. 117/2005, 108/2008, 109/2009, 95/2010, 117/2012, 84/2014, 132/2014\nOva uredba primenjuje se na državne službenike u ministarstvima, posebnim organizacijama, službama Vlade, stručnim službama upravnih okruga, Državnom pravobranilaštvu, sudovima i javnim tužilaštvima (u daljem tekstu: organi).\nRadna mesta u organima dele se na položaje i izvršilačka radna mesta.\nPoložaji su radna mesta koja podrazumevaju ovlašćenja i odgovornosti vezane za vođenje organa i usklađivanje rada u njemu.\nIzvršilačka radna mesta su sva ostala radna mesta u organima, uključujući i radna mesta rukovodilaca užih unutrašnjih jedinica.\nPoložaji i izvršilačka radna mesta razvrstavaju se da bi se iskazao njihov značaj i doprinos u ostvarivanju ciljeva rada organa.\nPoložaji se razvrstavaju u grupe, a izvršilačka radna mesta u zvanja.\nPoložaji i izvršilačka radna mesta opisuju se u pravilniku o unutrašnjem uređenju i sistematizaciji radnih mesta u organu (u daljem tekstu: pravilnik).\nPored toga, u pravilniku se za svako izvršilačko radno mesto navodi i zvanje u koje je ono razvrstano.\nNačin razvrstavanja položaja\nRazvrstavanje položaja u grupe zasniva se na proceni obima ovlašćenja i obima odgovornosti koje svaki položaj ima s obzirom na propise o radu organa u kome se položaj nalazi.\nPoložaji se razvrstavaju u pet grupa.\nRazvrstavanje položaja u grupe\nPoložaj u prvoj grupi je direktor posebne organizacije.\nPoložaji u drugoj grupi su: direktor organa uprave u sastavu ministarstva, zamenik direktora posebne organizacije, zamenik Generalnog sekretara Vlade, direktor službe Vlade koji je odgovoran predsedniku Vlade i Državni pravobranilac.\nPoložaji u trećoj grupi su: sekretar ministarstva, pomoćnik ministra, zamenik direktora službe Vlade koji je odgovoran predsedniku Vlade, direktor službe Vlade koji je odgovoran Generalnom sekretaru Vlade, pomoćnik Generalnog sekretara Vlade, pomoćnik direktora Republičkog sekretarijata za zakonodavstvo, pomoćnik direktora Republičkog sekretarijata za javne politike, zamenik Državnog pravobranioca, sekretar Vrhovnog suda Srbije i sekretar Republičkog javnog tužilaštva.\nPoložaji u četvrtoj grupi su: pomoćnik direktora posebne organizacije, pomoćnik direktora službe Vlade koji je odgovoran predsedniku Vlade i zamenik direktora službe Vlade koji je odgovoran Generalnom sekretaru Vlade.\nPoložaji u petoj grupi su: pomoćnik direktora organa uprave u sastavu ministarstva i pomoćnik direktora službe Vlade koji je odgovoran Generalnom sekretaru Vlade.\nRazvrstavanje izvršilačkih radnih mesta\nZvanja u koja se razvrstavaju radna mesta određena su Zakonom o državnim službenicima.\nZvanja su: viši savetnik, samostalni savetnik, savetnik, mlađi savetnik, saradnik, mlađi saradnik, referent i mlađi referent.\nKoja su merila za procenu radnog mesta\nOdgovornost je merilo kojim se izražava koliko poslovi utiču na ostvarivanje ciljeva rada organa, što najpre podrazumeva odgovornost za sopstvene poslove i odlučivanje, ali može da uključi i odgovornost za određivanje i raspoređivanje radnih zadataka i nadzor nad njihovim izvršavanjem (u daljem tekstu: odgovornost za rukovođenje).\nPoslovna komunikacija je merilo kojim se izražava vrsta kontakata u radu i njihov značaj za ostvarivanje ciljeva rada organa.\nDa bi radno mesto bilo razvrstano u zvanje višeg savetnika, po pravilu, treba na sledeći način da ispunjava merila:\n– veoma visoka složenost poslova – najsloženiji poslovi u kojima se stvaralački i primenom novih metoda u radu znatno utiče na određivanje politike ili postizanje rezultata u nekoj oblasti iz delokruga organa;\n– veoma visok nivo samostalnosti u radu – samostalnost u radu i u odlučivanju o najsloženijim stručnim pitanjima ograničena je jedino opštim usmerenjima rukovodioca koja se tiču politike organa;\n– veoma visok nivo odgovornosti – odgovornost za poslove i odluke kojima se znatno utiče na određivanje ili sprovođenje politike, što može da uključi odgovornost za rukovođenje;\n– stalna poslovna komunikacija na veoma visokom nivou – kontakti unutar i izvan organa, u kojima se delotvorno prenose informacije koje služe ostvarivanju ciljeva rada organa;\n– kompetentnost – stečeno visoko obrazovanje na studijama drugog stepena (diplomske akademske studije – master, specijalističke akademske studije, specijalističke strukovne studije), odnosno na osnovnim studijama u trajanju od najmanje četiri godine i radno iskustvo u struci od najmanje sedam godina, kao i veština da se pri rešavanju najsloženijih stručnih problema stečena znanja stvaralački primene.\nDa bi radno mesto bilo razvrstano u zvanje samostalnog savetnika, po pravilu, treba na sledeći način da ispunjava merila:\n– visok nivo složenosti poslova – složeni poslovi u kojima se stvaralački ili primenom novih metoda u radu bitno utiče na ostvarivanje ciljeva rada uže unutrašnje jedinice;\n– visok nivo samostalnosti u radu – samostalnost u radu i u odlučivanju ograničena je jedino opštim usmerenjima i opštim uputstvima rukovodioca;\n– visok nivo odgovornosti – odgovornost za poslove i odluke kojima se bitno utiče na ostvarivanje ciljeva rada uže unutrašnje jedinice, što može da uključi odgovornost za rukovođenje;\n– redovna poslovna komunikacija na visokom nivou – kontakti unutar i izvan organa, u kojima je ponekad potrebno da se delotvorno prenesu informacije koje služe ostvarivanju ciljeva rada uže unutrašnje jedinice;\n– kompetentnost – stečeno visoko obrazovanje na studijama drugog stepena (diplomske akademske studije – master, specijalističke akademske studije, specijalističke strukovne studije), odnosno na osnovnim studijama u trajanju od najmanje četiri godine i detaljno poznavanje principa, metoda rada i najboljih primera iz prakse u nekoj oblasti koje se stiče radnim iskustvom u struci od najmanje pet godina, kao i veština da se pri rešavanju složenih stručnih problema stečena znanja stvaralački primene.\n– umereno visok nivo složenosti poslova – najčešće precizno određeni, ali složeni poslovi u kojima se primenjuju utvrđene metode rada, postupci ili stručne tehnike;\n– umereno visok nivo samostalnosti u radu – samostalnost u radu ograničena je povremenim nadzorom rukovodioca i pomoći rukovodioca kad rešavanje složenih stručnih problema zahteva dodatno znanje i iskustvo;\n– umereno visok nivo odgovornosti – odgovornost za pravilnu primenu utvrđenih metoda rada, postupaka i stručnih tehnika, što može da uključi odgovornost za rukovođenje;\n– umereno visok nivo učestalosti poslovne komunikacije – kontakti unutar i izvan organa, čija je svrha pružanje saveta i prikupljanje ili razmena bitnih informacija;\n– kompetentnost – stečeno visoko obrazovanje na studijama drugog stepena (diplomske akademske studije – master, specijalističke akademske studije, specijalističke strukovne studije), odnosno na osnovnim studijama u trajanju od najmanje četiri godine i poznavanje metoda rada, postupaka i stručnih tehnika koje se stiče radnim iskustvom u struci od najmanje tri godine, kao i veština da se pri rešavanju složenih stručnih problema stečena znanja primene.\nDa bi radno mesto bilo razvrstano u zvanje mlađeg savetnika, po pravilu, treba na sledeći način da ispunjava merila:\n– srednji nivo složenosti poslova – precizno određeni, ali složeni poslovi u kojima se, primenom utvrđenih metoda rada, postupaka ili stručnih tehnika, pruža stručna podrška državnim službenicima koji rade poslove u višim zvanjima;\n– srednji nivo samostalnosti u radu – samostalnost u radu ograničena je redovnim nadzorom rukovodioca i njegovim opštim i pojedinačnim uputstvima za rešavanje složenijih metodoloških, proceduralnih ili tehničkih problema;\n– srednji nivo odgovornosti – odgovornost za pravilnu primenu utvrđenih metoda rada, postupaka i stručnih tehnika, što ne uključuje odgovornost za rukovođenje;\n– srednji nivo povremene poslovne komunikacije – kontakti unutar i izvan organa, čija je svrha prikupljanje ili razmena informacija;\n– kompetentnost – stečeno visoko obrazovanje na studijama drugog stepena (diplomske akademske studije – master, specijalističke akademske studije, specijalističke strukovne studije), odnosno na osnovnim studijama u trajanju od najmanje četiri godine, radno iskustvo u struci od jedne godine i tokom pripravničkog staža stečena veština da se znanja primene.\nDa bi radno mesto bilo razvrstano u zvanje saradnika, po pravilu, treba na sledeći način da ispunjava merila:\n– srednji niži nivo složenosti poslova – manje složeni poslovi sa ograničenim brojem međusobno povezanih različitih zadataka u kojima se primenjuju utvrđene metode rada, postupci ili stručne tehnike;\n– srednji niži nivo samostalnosti u radu – samostalnost u radu ograničena je povremenim nadzorom rukovodioca i njegovim opštim usmerenjima i opštim uputstvima za rešavanje složenijih metodoloških, proceduralnih ili tehničkih problema;\n– srednji niži nivo odgovornosti – odgovornost za pravilnu primenu utvrđenih metoda rada, postupaka i stručnih tehnika, što može da uključi odgovornost za rukovođenje;\n– srednji niži nivo poslovne komunikacije – kontakti uglavnom unutar organa, a povremeno i izvan organa ako je potrebno da se prikupe ili razmene informacije;\n– kompetentnost – stečeno visoko obrazovanje na studijama prvog stepena (osnovne akademske studije, osnovne strukovne studije), odnosno na studijama u trajanju do tri godine i poznavanje utvrđenih metoda rada, postupaka ili stručnih tehnika koje se stiče radnim iskustvom u struci od najmanje tri godine, kao i veština da se stečena znanja primene.\nDa bi radno mesto bilo razvrstano u zvanje mlađeg saradnika, po pravilu, treba na sledeći način da ispunjava merila:\n– umereno nizak nivo složenosti poslova – precizno određeni i manje složeni poslovi u kojima se primenjuju utvrđene metode rada, postupci ili stručne tehnike;\n– umereno nizak nivo samostalnosti u radu – samostalnost u radu ograničena je redovnim nadzorom rukovodioca i njegovim opštim i pojedinačnim uputstvima za rešavanje složenijih rutinskih stručnih problema;\n– umereno nizak nivo odgovornosti – odgovornost za pravilnu primenu utvrđenih metoda rada, postupaka i stručnih tehnika, što ne uključuje odgovornost za rukovođenje;\n– umereno nizak nivo poslovne komunikacije – kontakti uglavnom unutar uže unutrašnje jedinice u kojoj je radno mesto, a povremeno i izvan organa, ako je potrebno da se prikupe i razmene informacije;\n– kompetentnost – stečeno visoko obrazovanje na studijama prvog stepena (osnovne akademske studije, osnovne strukovne studije), odnosno na studijama u trajanju do tri godine i radno iskustvo u struci od devet meseci i tokom pripravničkog staža stečena veština da se znanja primene.\nDa bi radno mesto bilo razvrstano u zvanje referenta, po pravilu, treba na sledeći način da ispunjava merila:\n– nizak nivo složenosti poslova – pretežno rutinski poslovi, s brojnim međusobno povezanim različitim zadacima, u kojima se primenjuju jednostavne i precizno utvrđene metode rada i postupci;\n– nizak nivo samostalnosti u radu – samostalnost u radu ograničena je povremenim nadzorom rukovodioca i njegovim opštim uputstvima;\n– nizak nivo odgovornosti – odgovornost za pravilnu primenu utvrđenih metoda rada i postupaka, što može da uključi odgovornost za rukovođenje;\n– nizak nivo poslovne komunikacije – kontakti uglavnom unutar uže unutrašnje jedinice u kojoj je radno mesto, a povremeno i s drugim užim unutrašnjim jedinicama u organu, ako je potrebno da se prikupe ili razmene informacije;\n– kompetentnost – obrazovanje stečeno u srednjoj školi i poznavanje jednostavnih metoda rada i postupaka koje je stečeno radnim iskustvom u struci od najmanje dve godine, kao i veština da se stečena znanja primene.\nDa bi radno mesto bilo razvrstano u zvanje mlađeg referenta, po pravilu, treba na sledeći način da ispunjava merila:\n– veoma nizak nivo složenosti poslova – tehnički i drugi rutinski poslovi, sa ograničenim brojem jednostavnih sličnih zadataka, u kojima se primenjuju jednostavne i precizno utvrđene metode rada i postupci;\n– veoma nizak nivo samostalnosti u radu – samostalnost u radu ograničena je povremenim nadzorom rukovodioca;\n– veoma nizak nivo odgovornosti – odgovornost za pravilnu primenu utvrđenih metoda rada i postupaka, što ne uključuje odgovornost za rukovođenje;\n– veoma nizak nivo poslovne komunikacije – kontakti uglavnom unutar uže unutrašnje jedinice u kojoj je radno mesto;\n– kompetentnost – obrazovanje stečeno u srednjoj školi, radno iskustvo u struci od šest meseci i tokom pripravničkog staža stečena veština da se znanja primene.\nRazvrstavanje poslova rukovodilaca užih unutrašnjih jedinica\nRadna mesta rukovodilaca užih unutrašnjih jedinica (načelnici odeljenja, šefovi odseka, rukovodioci grupa i drugi) mogu da se razvrstaju u sva zvanja, izuzev u zvanja mlađeg savetnika, mlađeg saradnika i mlađeg referenta.\nPrethodni i konačni opis radnog mesta\nPrethodni opis radnog mesta sastavlja se tokom pripreme novog ili izmene važećeg pravilnika, kada se uvodi novo radno mesto, spajaju radna mesta ili menja zvanje koje je određeno postojećem radnom mestu.\nKonačni opis radnog mesta sastavlja se posle analize prethodnog opisa radnog mesta i razvrstavanja radnog mesta i unosi se u pravilnik.\nPrethodni opis radnog mesta\nOsnovni podaci o radnom mestu sadrže: naziv radnog mesta, naziv radnog mesta koje je neposredno nadređeno radnom mestu, nazive radnih mesta koja su neposredno podređena radnom mestu, zvanja u koja su ona razvrstana i broj državnih službenika koji rade na tim radnim mestima.\nSvrha radnog mesta sadrži objašnjenje zbog čega je, sa stanovišta ostvarivanja ciljeva unutrašnje jedinice ili organa, radno mesto potrebno.\nOpis svih poslova radnog mesta sadrži opis svih poslova koji se rade na radnom mestu i procenat vremena koje se provede u vršenju svakog posla pojedinačno.\nŠta se čini pre sastavljanja prethodnog opisa radnog mesta\nPrethodni opis radnog mesta sastavlja državni službenik koji je odgovoran za rukovođenje unutrašnjom jedinicom u organu ili drugi državni službenik koga sekretar ministarstva odredi.\nOn je odgovoran za tačnost podataka u prethodnom opisu radnog mesta i za pravilnost prethodnog opisa radnog mesta.\nPrethodni opis radnog mesta sastavlja se na obrascu koji je dat u prilogu I ove uredbe.\nAnalitičar radnih mesta\nPrethodni opis radnog mesta dostavlja se analitičaru radnih mesta, kao državnom službeniku koji je u organu zadužen za analizu radnih mesta (u daljem tekstu: analitičar radnih mesta).\nU ministarstvu postoji najmanje jedan analitičar radnih mesta, koji je neposredno podređen sekretaru ministarstva ili državnom službeniku zaduženom za kadrovska pitanja koga sekretar ministarstva odredi.\nU ministarstvima koja nemaju sekretarijate, u posebnim organizacijama, službama Vlade i službama upravnih okruga analitičar radnih mesta je neposredno podređen rukovodiocu koga odredi ministar, direktor, odnosno načelnik upravnog okruga. Rukovodilac koga oni odrede ima prava i dužnosti koja, po ovoj uredbi, ima sekretar ministarstva.\nŠta proučava analitičar radnih mesta\nAnalitičar radnih mesta analizira sadržinu prethodnog opisa radnog mesta i radi toga prikuplja sve podatke koji su potrebni da bi ispitao međusobnu usklađenost svih elemenata od kojih se sastoji prethodni opis.\nAnalitičar radnih mesta posebno analizira opis svakog posla i proverava da li je za svaki od njih pravilno određen procenat vremena koje se provede u vršenju svakog od njih pojedinačno, sagledava opisane poslove sa stanovišta svrhe radnog mesta, unutrašnjeg uređenja, delokruga i ciljeva organa i posle svega utvrđuje da li su opisani poslovi zaista bitni i međusobno usklađeni.\nAnalitičar radnih mesta uzima u obzir i kadrovski plan organa i sarađuje sa rukovodiocem unutrašnje jedinice u kojoj se radno mesto nalazi, državnim službenicima koji su nadležni za pripremu kadrovskog plana i izvršenje budžeta i sa Službom za upravljanje kadrovima.\nAko analitičar radnih mesta smatra da prethodni opis radnog mesta nije pravilan\nAko smatra da elementi od kojih se sastoji prethodni opis radnog mesta nisu međusobno usklađeni, da opisani poslovi nisu bitni za radno mesto niti međusobno usklađeni, analitičar radnih mesta dužan je da prethodni opis vrati na ponovno sastavljanje, da ukaže na neusklađenosti i da zahteva da se unesu neophodne izmene.\nAko lice koje je odgovorno za pravilnost prethodnog opisa radnog mesta smatra da ne postoji nijedan razlog zbog kojeg bi prethodni opis trebalo vratiti na ponovno sastavljanje, odluku o daljem postupku donosi sekretar ministarstva ili državni službenik zadužen za kadrovska pitanja koga sekretar ministarstva odredi.\nAko analitičar radnih mesta smatra da ni ponovni prethodni opis radnog mesta nije pravilan\nAko smatra da ni ponovni prethodni opis radnog mesta nije pravilno sastavljen, analitičar radnih mesta o tome obaveštava sekretara ministarstva.\nSekretar ministarstva, posle razgovora sa licem koje je odgovorno za pravilnost prethodnog opisa radnog mesta, može izdati nalog kako da se otklone neusklađenosti u prethodnom opisu, da se prethodni opis ponovo sastavi ili da se otpočne s razvrstavanjem prethodnog opisa radnog mesta.\nKad se počinje s razvrstavanjem prethodnog opisa radnog mesta\nPošto analizira sadržinu prethodnog opisa radnog mesta i utvrdi da ne postoji nijedan razlog zbog kojeg bi prethodni opis trebalo vratiti na ponovno sastavljanje, analitičar radnih mesta počinje razvrstavanje prethodnog opisa radnog mesta u zvanje koje mu najbolje odgovara.\nČak i ako smatra da prethodni opis nije pravilno sastavljen, analitičar radnih mesta dužan je da počne razvrstavanje ako mu to naloži sekretar ministarstva ili državni službenik zadužen za kadrovska pitanja koga sekretar ministarstva odredi.\nRazvrstavanje poređenjem sa standardnim opisima radnog mesta\nSlužba za upravljanje kadrovima izradiće nekoliko standardnih opisa radnih mesta za svako zvanje da bi se olakšalo razvrstavanje radnih mesta.\nU standardnim opisima radnih mesta svi poslovi koji se rade na tipičnom radnom mestu tako su opisani da primena svih merila na svaki posao omogućava da svaki posao, a time i celo radno mesto budu razvrstani u samo jedno zvanje.\nUporedna analiza prethodnog opisa radnog mesta sa standardnim opisom radnog mesta\nAnalitičar radnih mesta počinje razvrstavanje tako što prethodni opis radnog mesta upoređuje sa standardnim opisom radnog mesta.\nAnalitičar radnih mesta kao polaznu osnovu uzima zvanje koje je predloženo u prethodnom opisu radnog mesta i, primenjujući sva merila na opis svakog posla iz prethodnog opisa, poredi te opise sa opisom poslova iz standardnog opisa radnog mesta za zvanje koje odgovara zvanju koje je predloženo u prethodnom opisu. Potom određuje za svaki posao iz prethodnog opisa zvanje u koje bi taj posao bio razvrstan ako bi se razvrstavanje sastojalo samo od primene svih merila na opis tog posla i, na kraju – utvrđuje da li je zvanje u koje bi bila razvrstana većina poslova iz prethodnog opisa istovetno zvanju koje je predloženo u prethodnom opisu.\nU suprotnom, analitičar radnih mesta prekida poređenje sa standardnim opisom radnog mesta za zvanje koje odgovara zvanju koje je predloženo u prethodnom opisu i počinje poređenje prethodnog opisa sa standardnim opisom radnog mesta za neko drugo zvanje.\nZavršetak uporedne analize\nRazvrstavanje poređenjem prethodnog opisa radnog mesta sa standardnim opisom radnog mesta završeno je ako je većina opisanih poslova čiji je ukupan procenat vremena koji se provede u njihovom vršenju veći od 60% razvrstana u isto zvanje kao svi poslovi iz standardnog opisa radnog mesta.\nKao zvanje u koje se radno mesto razvrstava određuje se zvanje koje je istovetno zvanju iz standardnog opisa radnog mesta.\nPotom se sastavlja konačni opis radnog mesta.\nDopunska analiza radi razvrstavanja radnog mesta\nAnaliza svih poslova radnog mesta i svih merila\nAko uporedna analiza prethodnog opisa radnog mesta sa standardnim opisom radnog mesta ne omogući razvrstavanje, analitičar radnih mesta primenjuje sva merila (merilo složenosti poslova, samostalnosti u radu, odgovornosti, poslovne komunikacije i kompetentnosti) na opis svakog posla iz prethodnog opisa radnog mesta.\nJedno merilo primenjuje se na opis jednog posla tako što se opis tog posla upoređuje sa opisom tog merila unutar svakog zvanja (višeg savetnika, samostalnog savetnika, savetnika, mlađeg savetnika), a kada se sva merila primene na opis tog posla, određuje se zvanje u koje bi on bio razvrstan ako bi se razvrstavanje sastojalo samo od primene svih merila na opis tog posla.\nAko bi posle primene svih merila na opis istog posla, taj posao bio razvrstan u različita zvanja (npr. prema merilu složenosti – u zvanje višeg savetnika, prema merilu odgovornosti – u zvanje savetnika, a prema merilu samostalnosti – u zvanje višeg savetnika itd.), analitičar radnih mesta pokušava da odredi jedinstveno zvanje poređenjem svih zvanja u koja je taj posao razvrstan, a ako u tome ne uspe, prekida primenu merila na opis tog posla i prelazi na primenu merila na opis nekog drugog posla. Analitičar radnih mesta nastavlja prekinutu primenu merila tek pošto primeni ostala merila na opis ostalih poslova.\nPotom, analitičar radnih mesta sastavlja posebnu izjavu u kojoj se određuje zvanje u koje bi svaki posao iz prethodnog opisa radnog mesta bio razvrstan kada se na njega primene sva merila.\nZavršetak dopunske analize\nKao zvanje u koje se radno mesto razvrstava određuje se zvanje koje je određeno za većinu poslova iz prethodnog opisa radnog mesta, ako je procenat vremena koje se provede u njihovom vršenju veći od 60%.\nU suprotnom, prethodni opis radnog mesta ponovo se sastavlja.\nAko zvanje ne može da bude određeno\nAko analitičar radnih mesta nije u stanju da razvrsta radno mesto i odredi mu zvanje, obavestiće o tome sekretara ministarstva.\nSekretar ministarstva dužan je da razgovara s licem koje je odgovorno za pravilnost prethodnog opisa radnog mesta i da posle toga odluči o tome da li će izdati nalog da se prethodni opis radnog mesta vrati na ponovno sastavljanje ili će predložiti rukovodiocu organa da se ukine radno mesto, da se ne uvodi novo radno mesto, da se ne spajaju radna mesta ili da radno mesto ostane u zvanju u kome je i bilo.\nSastavljanje konačnog opisa radnog mesta\nKonačnom opisu radnog mesta prilažu se i sve posebne izjave u kojima je određeno zvanje u koje bi svaki posao iz prethodnog opisa bio razvrstan kada se na njega primene sva merila. Konačni opis radnog mesta odobrava sekretar ministarstva ili državni službenik zadužen za kadrovska pitanja koga sekretar ministarstva odredi.\nKonačni opis radnog mesta sastavlja se na obrascu koji je dat u prilogu II ove uredbe.\nOgraničenje broja najviših zvanja. Izuzeci\nPravilnikom ne može biti određeno da na radnim mestima u zvanju višeg savetnika radi više od 10% državnih službenika, niti da u zvanju samostalnog savetnika radi više od 20%.\nOgraničenja ne važe za Republički sekretarijat za zakonodavstvo, Republički sekretarijat za javne politike, Kancelariju za evropske integracije i za radna mesta sudijskih pomoćnika i tužilačkih pomoćnika.\nIzuzetno od stava 1. ovog člana, pravilnikom o unutrašnjem uređenju i sistematizaciji radnih mesta može biti određeno da na radnim mestima u zvanju višeg savetnika radi do 15% državnih službenika, a u zvanju samostalnog savetnika do 30% – ako je potreba za povećanjem broja državnih službenika u određenom zvanju nastala kao posledica izmenjenog delokruga organa usled preuzimanja poslova.\nOdređivanje broja državnih službenika primenom odredbe stava 3. ovog člana vrši se tako što se, pre donošenje pravilnika, pribavlja saglasnost od ministarstva nadležnog za poslove državne uprave i ministarstva nadležnog za poslove finansija o tome da su ispunjeni uslovi za razvrstavanje radnih mesta u zvanje višeg savetnika i samostalnog savetnika i o ukupnom broju državnih službenika u određenom zvanju.\nDa konačni opisi radnih mesta, primena merila i postupak razvrstavanja radnih mesta budu ujednačeni i jednoobrazni u ministarstvima, posebnim organizacijama, službama Vlade, stručnim službama upravnih okruga i Državnom pravobranilaštvu, stara se Služba za upravljanje kadrovima tako što daje mišljenje na njihove pravilnike.\nSlužba za upravljanje kadrovima dužna je da u svom mišljenju predloži Vladi da ne da saglasnost na pravilnik ako postupak razvrstavanja radnih mesta nije pravilno sproveden, posebno ako su merila pogrešno primenjena, ako konačni opis radnog mesta ne sadrži sve elemente određene ovom uredbom, ako je neki element konačnog opisa radnog mesta nepravilan ili ako je određeno da na radnim mestima u zvanju višeg savetnika i samostalnog savetnika radi više državnih službenika nego što je to dopušteno.\nIz istih razloga Ministarstvo pravde neće dati sudu i javnom tužilaštvu saglasnost na njihove pravilnike.\nIV POSEBNE ODREDBE ZA SUDOVE I JAVNA TUŽILAŠTVA\nRazvrstavanje radnih mesta u sudovima\nRadna mesta sudijskih pomoćnika razvrstavaju se u zvanja koja su određena Zakonom o uređenju sudova i ta zvanja upodobljavaju zvanjima iz Zakona o državnim službenicima tako što se:\n– zvanje savetnika Vrhovnog kasacionog suda i zvanje sudskog savetnika upodobljava zvanju višeg savetnika;\n– zvanje višeg sudijskog saradnika upodobljava zvanju samostalnog savetnika;\n– zvanje sudijskog saradnika upodobljava zvanju savetnika.\nPreostala radna mesta državnih službenika u sudovima razvrstavaju se u zvanja iz Zakona o državnim službenicima.\nRazvrstavanje radnih mesta u javnim tužilaštvima\nRadna mesta tužilačkih pomoćnika razvrstavaju se u zvanja koja su određena Zakonom o javnom tužilaštvu i ta zvanja upodobljavaju zvanjima iz Zakona o državnim službenicima tako što se:\n– zvanje savetnika u javnom tužilaštvu i višeg savetnika u Republičkom javnom tužilaštvu upodobljava zvanju višeg savetnika;\n– zvanje višeg tužilačkog saradnika upodobljava zvanju samostalnog savetnika;\n– zvanje tužilačkog saradnika upodobljava zvanju savetnika.\nPreostala radna mesta državnih službenika u javnim tužilaštvima razvrstavaju se u zvanja iz Zakona o državnim službenicima.\nPrava i dužnosti koja se određuju aktima sudova i javnih tužilaštava. Obraćanje Ministarstvu pravde\nAktima sudova i javnih tužilaštava određuje se lice koje je odgovorno za pravilnost prethodnog opisa radnog mesta i lice koje vrši prava i dužnosti koja po ovoj uredbi ima sekretar ministarstva.\nSudovi i javna tužilaštva obraćaju se Ministarstvu pravde u slučajevima u kojima se, prema odredbama ove uredbe, ministarstva, posebne organizacije, službe Vlade i stručne službe upravnih okruga obraćaju Službi za upravljanje kadrovima.\nMinistarstvo za državnu upravu i lokalnu samoupravu vrši do 1. jula 2006. godine sva ovlašćenja koja, prema odredbama ove uredbe, ima Služba za upravljanje kadrovima.\nRok za donošenje novih pravilnika\nMinistarstva, posebne organizacije, službe Vlade, stručne službe upravnih okruga, sudovi, javna tužilaštva i Republičko javno pravobranilaštvo donose nove pravilnike o svom unutrašnjem uređenju i sistematizaciji radnih mesta do 1. aprila 2006. godine, s tim što oni stupaju na snagu 2. jula 2006. godine.\nDržavni službenik koji se po stupanju na snagu novog pravilnika zatekne na radnom mestu razvrstanom u zvanje za koje on nema propisane godine radnog iskustva, ipak može biti raspoređen na isto radno mesto pod uslovom da mu nedostaje najviše jedna godina radnog iskustva i da poslove koji odgovaraju tom radnom mestu radi najmanje godinu dana.\nOva uredba stupa na snagu osmog dana od dana objavljivanja u „Službenom glasniku Republike Srbije“, a primenjuje se od 1. jula 2006. godine.\nUredbe o razvrstavanju radnih mesta i merilima za opis radnih mesta državnih službenika\nOrgan u čijem pravilniku se po osnovu primene propisa kojima se određuje maksimalan broj zaposlenih u organima državne uprave, javnim agencijama i organizacijama za obavezno socijalno osiguranje, smanjuje sistematizovani broj državnih službenika i u kojem bi, po tom osnovu – primenom odredbe člana 38. stav 1. Uredbe o razvrstavanju radnih mesta i merilima za opis radnih mesta državnih službenika, bilo potrebno da se smanji broj državnih službenika koji rade na radnim mestima u zvanju višeg savetnika i u zvanju samostalnog savetnika – može odrediti da na tim radnim mestima radi isti broj državnih službenika koji je, na dan stupanja na snagu ove uredbe, radio na radnim mestima koja su razvrstana u ta zvanja.\n(„Sl. glasnik RS“, br. 95/2010)\nNaziv neposredno podređenog radnog mesta Zvanje Broj državnih službenika\nPoslovi radnog mesta: vreme koje se provede u vršenju svakog posla u %\nPotpis državnog službenika koji je pripremio prethodni opis radnog mesta\nDatum sastavljanja konačnog opisa radnog mesta\nPotpis analitičara radnog mesta\nPotpis sekretara ministarstva ili državnog službenika zaduženog za kadrovska pitanja\nPosebne izjave u kojima se određuje zvanje u koje bi svaki posao radnog mesta bio razvrstan kada se na njega primene sva merila\nPosao merilo zvanje\nPotpis sekretara ministarstva ili državnog službenika\nzaduženog za kadrovska pitanja\nTags: razvrstavanje, službenik\nhttps://www.overa.rs/wp-content/uploads/2012/07/overa_logo4.png 0 0 ljuban https://www.overa.rs/wp-content/uploads/2012/07/overa_logo4.png ljuban2014-03-06 23:35:532014-12-14 09:35:05Uredba o razvrstavanju radnih mesta i merilima za opis radnih mesta državnih službenika\nOdluka o razvrstavanju privrednog društva\nZakon o zdravstvenom osiguranju Zakon o državnim službenicima


Vitia: Do kraja godine biće imunizovano 60 odsto stanovništva – Radio Gora\nVitia: Do kraja godine biće imunizovano 60 odsto stanovništva\nKosovski ministar zdravlja Arben Vitia rekao je na današnjem skupštinskom zasjedanju da je situacija u zdravstvenom sektoru pod kontrolom i da će se ažuriranje mjera vršiti u zavisnosti od situacije na terenu, prenosi Ekonomia onlajn.\nVitia je istakao da se posljednjih nedjelja bilježi trend smanjenja broja zaraženih, umrlih i onih kojima je potrebna terapija kiseonikom.\n„Imamo 66 timova za vakcinaciju, a očekuje se i prispeće drugog kontigenta vakcina iz Kovaks programa. U pregovarima smo i na dobrom smo putu da obezbedimo vakcine za imunizaciju 60 odsto stanovništva do kraja godine”, rekao je Vitia.\nPrema njegovim riječima, situacija u zdravstvenom sektoru je pod kontrolom i sa tendencijom poboljšanja.\n„Imamo u proseku oko 900 pacijenata na bolničkom lijčenju, od čega oko 650 zahtjeva kiseoničku terapiju. Takođe, od ukupnog broja testiranih u jednom danu, oko 97% je zaraženo britanskim sojem koronavirusa. Svestan sam da se mnogima ne sviđa uvođenje restriktivnih mjera, ali naš cilj je da se smanji broj hospitalizovanih i pacijenata kojima je potreban kiseonik u liječenju“, zaključio je Vitia.


Od 1. januara povećanje takse za RTS | Boom93\nOd 1. januara 2020. godine taksa za javne medijske servis RTS i RTV poskupće sa 220 na 255 dinara.\nOvo je predviđeno u Vladinom zakonu o izmeni zakona o privremenom uređivanju načina naplate takse za javni medijski servis koji je danas ušao u skupštinsku proceduru.\nKako piše Nova ekonomija, taksa će se i dalje naplaćivati preko računa za električnu energiju, jer se na taj način obezbeđuje visok stepen naplate.\nTaksa za RTV i RTS poslednji put je poskupela krajem 2018. godine i tada je rečeno da će u naredne dve godine, umesto dotadašnjih 150, ona biti 220 dinara.\nOdlukom Vlade iz 2016. godine, odlučeno je da se RTS i RTV finansiraju većinskim delom iz državne kase, a da taksa iznosi 150 dinara. Ta privremena odluka trebalo je da važi do 31. decembra 2018. godine, pa da se ponovo vrati finansiranje javnih servisa isključivo putem taksi.